
MA SVETOME MJESTU KRISTOVA USKRSNUĆA 

NAPISAO D R ] 0 S l P A N D R I Ć 


Stajao sam prvi put 
na mjestu , koje je za- 
drhtalo , kad je osjetilo, 
da se tijelo Sina Božje- 
ga, položeno u petak 
pred veće u grobnicu 
Josipa Ar imate jskoga, 
u nedjelju pred zoru 
diže i preobraženo iz- 
lazi te nestaje u jutar- 
njem polumraku. Na 
odvaljenu kamenu ost a 
samo anđeo , koji je do- 
čekao tri Marije, prve 
glasnice uskrsnuća Kri- 
stova, da im objavi tu 
za budućnost čovječan- 
stva najvažniju vijest. 

Stajao sam tu i sam sav 
preobražen bujico m 
osjećaja, što ih izazva 
v meni svijest o tom, 
gdje sam se to našao. 

Na tom je mjestu osno- 
vana snaga kršćanstva, 
koja je u 19 stoljeća 
obuhvatila već skoro polovicu čovječanstva. Da 
Krist nije uskrsnuo, ne bi ni kršćanstva bilo. Što 
bi onda bilo iz čovječanstva? Kud bi ono bilo 
krenulo iza pada staroga vijeka? Kršćanstvo, 
koje je dalo najodlučniji smjer povijesti i raz- 
voju svijeta, ne da se ni zamisliti bez ovoga mje- 
sta, koje bi, da može progovoriti, svakomu, čija 
noga amo stupi, u nadzemaljskom zanosu po- 
svjedočilo, što je vidjelo u praskozorje Uskrsa 


prije 19 vi jekova. Iako 
ne progovara, ono te 
opkoi ju je atmosferom 
U skrsnuća, zadahn ju je 
dahom, kojim je uskrsli 
Krist dahnuo dignuvši 
se iz groba, i prožima 
osjećanjem, koje nadi- 
lazi sve, što ljudsko 
srce može da osjeti. I 
kad je Pierre Loti ne-, 
maj ući nikakve vjere 
na ovome mjestu pod- 
legao suzama zanosa, 
kuda to zanos nosi ono- 
ga, koji s vjerom pri- 
stupa k tom svetištu 
nad svetištima? — Du- 
brovčaninu, graditel ju 
hrama, što se danas di- 
že nad mjestom uskrs- 
nuća Kristova, učinilo 
se, da je ugledao otvo- 
reno nebo, kad je prvi 
put stupio na ovo mje- 
sto. Pred tim otvore- 
nim nebom, kojemu je Krist na ovome mjestu 
otvorio vrata, padoh i ja na koljena uz kliktaj 
duše, kojemu nema ravna među slavospjevima 
svijeta... Tako je tu pred 19 stoljeća pala na 
koljena Marija Magdalena, kad je prva od sviju 
ugledala uskrsloga Krista. I nikad nisam tako 
duboko proćutio sreću te izabranice uskrsloga 
Krista kao u taj sveti, nezaboravni čas, koji na- 
dilazi sve, što ljudski život može da obuhvati. 



USKRSLI KRIST UKAZUJE SE MARIJI MAGDALENI 
M. Laach 

MOJE PIĆE 

Davno, davno je to bilo ... A u proljeće, kad 
cvatu vrbe i pitomo proljetno cvijeće. I kad god 
se nakon studenih dana nasmije s neba toplo 
sunce, kad god izviri iz zemlje nisko proljetno 
cvijeće, ja se svagda sjetim jednoga događaja. 

Davno, davno se zbio ... Ja sam onda bila ma- 
lena. Tako malena, da mi je još pristajalo, kad 
bi me stariji zvali piletom. Jedna mi je od naj- 
* većih radosti bila proljetna dob. A to ne tek zato, 
što su tad ozelenile livade i što su naš kraj oša- 
rale ljubice i jaglaci; ne tek zato, što su se vratile 
k našem domu laste s daleka puta; pa i zato ne, 
što je mirisala zemlja, bila topla i zamamna, kad 
djeca mogu da bosonoga trče po njoj; niti stoga, 
što nam u te dane dolazi u pohode uskrsnuli 
Isukrst. Ja sam onda bila još premalena da bih 
mogla razumjeti svu ljepotu sreće, kojom Bog 
dariva ljudske duše. Stoga sam se radovala ne- 
čemu, što je meni pristajalo kao kad bi me zvali 
piletom, radovala sam se pilićima. Jedna koka 
izvalila ih jedne godine dvanaest, druga šest. 
Među njima gotovo nije bilo razlike: crni od prve 
koke bili su jednaki crnima od druge koke. Isto 
je tako bilo i sa žutima: ni jedna pahuljica nije 
pobuđivala sumnje. Jednako — jednako! Samo 
se po kokama moglo znati, kojoj pripadaju ova 
ili ona djeca. Svaka je od njih ljubomorno bdjela 
nad svojima, nije dopuštala nikakve diobe i svaka 
je svoje vodila na šetnje. Kojiput se ipak znalo 
dogoditi, da bi se mali jedni drugima približili. 
No nigdia nije ta zajednica potrajala dugo: koke 
su ubrzo tuđince raspoznale i nemilim ih nasr- 
tajem odagnale, makar baš i jakim udarcem 
kljuna po pahuljastoj glavici. Dvije majke, dvije 
obitelji, a djeca jednaka. Mislim, da se nešto takva 
zna naći i među ljudima. Samo ne znam, zašto 
se zapravo ni jesu podnašale te koke. Moja se 



USKRSLI KRIST UKAZUJE SE SVOJOJ MAJCI 
M. Laach 


NAPISALA SIDA KOŠUTIĆ 

majka jednako skrbila za obje čete, , milovala 
svako pile napose, i koke ni jesu nikad trpjele ni 
glada ni žeđi. Ipak se one nijesu trpjele. 

Svane nam žalostan dan, premda se vedrim 
nebom zaputilo toplo sunce. Koka, koja je imala 
šestero pilića, ugnjete preko noći troje. Jedva 
mine pola dana te preostalo troje uvede u gni- 
jezdo, najednom se začulo bolno pijukanje, onda 
muk, a zatim nakostrušena poleti i otrči niz bri- 
jeg, ostavivši u gnijezdu košare samo jedno živo 
pile. Dvoje je bilo mrtvo. 

Kamo će ovo siroče! Moja se majka ponadala, 
da će se osamljeno moći othraniti među onih 
dvanaest, pa je žuto pilence stavila k njima. Za- 
malo, čim se s njima pomiješalo, nijesmo ga više 
mogli pronaći. Žuto je kao i drugi žuti. K tome 
su svi jednako veliki. Ne možeš nikako znati,, 
koje je. No drugačije je sudila sretna koka. Na- 
kon što izgubi iz vida svoju suparnicu, još je 
većim ponosom dozivala svoje i odvodila ih na 
šetnje, obično deset koraka daljine, tamo na 
gredicu, koju je grijalo sunce te je bila topla. 
Tu si je udubi a jamu, širila krila i zvala male, da 
joj dođu i bude im toplo. Samo jedno žuto pile 
nikad nije bilo pod njenim krilom. A ne zato, 
što bi možda okasnilo. Trčalo je na prvi zov kao 
i ostali, pa ipak se, tek bi pristupilo, kokin vrat 
strašno produžio i kljunom je gađala na nj, a 
onda zatvorila krila. 

Osamljeno je bolno pijukalo utekavši od nje. 
Drugiput je veselo kvokanje pozivalo, neka trče 
k njoj u travu, gdje je pronašla crva i čudila se 
nad njim. I žuti se i crni dokotrljali u pravo vri- 
jeme. Samo jedno rnorade da se vrati, jer ga je 
kliunula na pahuljastu glavicu. 

Kad je s njima obrokovala iz široka tanjura, 
u koji je moja majka stavila žutoga brašna po- 
miješana sa mrvicama kuhana jajeta, znala je 
opet koka, da podijeli sa svima izuzevši jedno 
jedino, koje je tjerala svim svojim umijećem. 

Bio je dan Uskrsa. Nebo je i zemlja sjala u 
svjetlosti. Zvona su zajedno sa suncem, cvijećem 
i mirisima zemlje pozdravljala sveti dogođaj. A 
koka je sa svojim pilićima čeprkala po ugrijanoj 
gredici. Odvojeno od njih, ali ipak blizu rado- 
valo se i ono osamljeno pile, kljucalo po grudi- 
cama i travama i trčalo sa njima. To je potrajalo 
malo duže, dok nije ona opet nešto pronašla u 
zemlji. Čuđenju nije bilo kraja. Bio je mravinjak. 

I stade kvokati, mali potrčaše, bit će na pretek 
svima. Ipak se koka osvrne. Među svojima spazi 
tuđe, poleti na nj i oštro ga kljune, tko zna koji- 
put, a ubogo žuto pile samo zažmiri, zatetura i 
kao da će pasti. Kratko nakon toga nije više otvo- 
rilo očiju. Koka je već sa svojima otišla, a ono je 
još uvijek ležalo na ugrijanoj gredici. 

Tad sam zamolila, da me više ne zovu piletom, 
i nikad mi više nijesu mali pilići bili na radost. 
Otad se svakog Uskrsa sjetim onog ubogog pi- 
leta pa mi se čini, da mi suza muti oko 


r 

TRI « R C A 1/ A 

NAPISAO JOSIP CVRTILA 


Kad je gospodin Toug, carski namjesnik u po- 
krajini Kuanling, učinio sve, što je bilo potrebno, 
da ga njegov sin naslijedi u časti, odlučio je, da 
mu sam nađe i ženu što uglednijeg roda i u sva- 
kom pogledu vrijednu takvog visokog dostojan- 
stvenika. Zapriječen svojom starošću i nemoći 
nije mogao da pohodi svoje drugove po službi 
u susjednim pokrajinama, a činilo mu se, da bi 
u njihovim porodicama možda najprije našao 
djevojku, kakvu je želio, da mu postane snahom. 
Ali je stari Toug bio veoma iskusan i mudar čo- 
vjek, pa se lako dosjetio, što mu je činiti, da — 
i ne videći je — odabere sinu vjerenicu, koje se 
njih dvojica nikad ne će postidjeti. 

»Ne gađa strijela orla u letu,« govorio je on, 
»gvožđima se ne hvataju lisice, a brodom se ne 
plovi morem; sve se to čini ljudskom pameti, bez 
koje svima onim stvarima ne bismo ni imena 
znali . . .« 

On je carskim namjesnicima u tri susjedne po- 
krajine odaslao svoje ljude s lijepim darovima i 
porukom, da traži ženu za svog sina, pa ima li 
ko od njegovih drugova kćer za udaju, gospo- 
din je Toug moli, neka mu pošalje tri svoje dru- 
žice s njenim zrcalom. Ništa više osim tog zrcala, 
javljao je on, nije mu potrebno, da uzmogne 
odlučiti, koju će uzeti njegov sin. 

»A sve te djevojke sa zrcalima«, naglasi on 
svojim poslanicima, »neka se nađu kod mene 
točno u dan određen mojom porukom . . .« 

Neobičnoj se prošnji gospodina Touga niko 
od carskih namjesnika nije žačudio, jer su ga svi 
znali kao razborita i promišljena čovjeka, pa su 
rado učinili, što je on zaželio. Po tri djevojke sa 
zrcalima triju namjesničkih kćeri krenule su do- 
skora sa sigurnim pratnjama u glavni grad Kuan- 
linga, gdje ih je vrlo prijazno primio stari držav- 
nik. Izakako je s priličnom nepažljivošću promo- 
trio uručena mu zrcala, izjavio je, da će njegov 


sin uzeti gospojicu Ni, kćerku carskog namje- 
snika u pokrajini Hoatung. 

»Pođite u svoj zavičaj,« reče on đružicama 
gospojice Ni, »i požurite se, ne želite li, da vas 
prestigne moj sin; on će skorih dana onamo, da 
se sastane sa svojom vjerenicom . . .« 

Potom je sve djevojke bogato nadario, pa 
uručivši im i poklone za njihove visoke zaštitnice 
otpremi ih kući s vijestima o svojoj odluci. 

Ali što je sudio sin gospodina Touga o načinu, 
kako mu je otac odredio vjerenicu? Varao bi se 
ljuto, ko bi mislio, da se to sve dogodilo sasvim 
bez njegova znanja i privole. U dvorani, gdje je 
otac ogledavao zrcala namjesničkih kćeri, bio je 
nazočan i mladić te je naposljetku očevu odluku 
prihvatio s odobravanjem. 

»Mudar je gospodin Toug,« rekao je on dvo- 
ranima, »a ja sam srećan, što sam njegov sin . . .« 

Taj mladi čovjek bio je i sam ozbiljan i učen 
mandarin veoma visokog stepena za svoje go- 
dine, pa je i bez očeva objašnjavanja znao sa- 
svim pouzdano, što je starca sklonulo, te je oda- 
brao baš gospojicu Ni, da bude njegovom snahom. 

U Kuanling je naime svaka od namjesničkih 
kćeri odaslala zapravo u liku svojih družica ne 
jedno, već po tri svoja zrcala. Baš je u očima i 
na licima družica gospojice Ni starac Toug sve 
ono pročitao, što je htio znati, a što su mu ta 
lica, dok su djevojke govorile o gospojici, ne- 
svijesno odavala svojim izričajem. Tako su lijepe 
djevojke sasvim nehotice pohvalile svoju vrije- 
dnu zaštitnicu, jer su se iz zrcala njihovih duša 
odražavali osjećaji, kojima ih je ona nadahnula: 
ljubav, poštovanje, odanost. 

To je sve uočio i mladi mandarin, pa je stoga 
bila prava istina, što je odgovorio svom ocu, kad 
ga je zapitao, da li je izborom zadovoljan: 

»Moj oče, mila mi je gospojica Ni, ma da je 
još ini vidio nijesam . . .« 

PALESTINA 

Sredozemno more s pravom se može nazvati 
kolijevkom evropske kulture. Na njegovim su se 
obalama razvili njeni najprvi temelji, koji i da- 
nas čine osnovicu — možemo reći korijen njezin. 



POČETAK KRIŽNOGA PUTA U J‘E R U S A L I M U 
kod nekadanje Pilatove palače 


I premda se ona danas razvila u jako razgranjeno 
stablo, moramo reći: Italija nam je dala pravo i 
državu, Grčka filozofiju i umjetnost, a Palestina 
vjeru. Ono, što je kašnje nadošlo — tehnika, me- 
hanizam — dali su drugi, ali korijen, izvor svemu 
dale su obale Sredozemnoga mora. 

Palestina — zemlja krajnjih opreka, koja svo- 
jim zelenilom uz obale modroga Sredozemnoga 


NAPIJAO TI NE KRISTIĆ 

mora sa novo podignutim moderno uređenim 
gradom Tel Aviv veže evropsku kulturu sa pu- 
stim zapadnim krajevima, Istok sa zapadom. 

Kako je čudna samo povijest i izgled te zemlje! 
Sjetimo li se doba, kad su Izraelci poslali po- 
slanstvo u obećanu zemlju, koje im donese grozd, 
što su ga jedva dvojica nosila, onda dobivamo 
sliku plodne i bogate zemlje. Ta je zemlja ka- 
snije propala, kao što se i narod izraelski razasuo 
po cijelome svijetu. Već za vrijeme krstaških 
ratova nije to bila zemlja bogatstva i obilja, a 
kašnje je postala još pustija. Danas veći dio 
njezin čini kamenito i golo tlo, a samo uz obale 
Sredozemnoga mora raste bujna vegetacija s ma- 
slinama, smokvama, narandžama i vinovom lo- 
zom. Uz sam obalni rub primorske vegetacije 
dolaze plodne ravnice, a onda postepeno išče- 
zava raslinstvo i sve prelazi u golu kamenitu 
pustoš bez života sa mnogo sunčane žege. 

Od nazad desetak godina nastoje doseljeni 
Židovi, da svoju staru domovinu podignu u sva- 
kome pogledu na kulturnu visinu. Od Balfurove 
deklaracije, po kojoj se Palestina iza svjetskoga 
rata ima smatrati židovskom narodnom državom, 
a pod engleskim protektoratom, vanredno se 
radi na naseljavanju Židova u Palestinu. Tako je 
iza svjetskoga rata doseljeno u Palestinu preko 
100 tisuća Židova, koji s onima, što su prije bili 
u Palestini, broje sada svega 175.000 ili 17% 
svega stanovništva. Napose je spomena vrijedno 
da se istakne središte nove židovske kolonizacije 
grad Tel Aviv, osnovan 1908. godine, koji danas 
ima 46.000 stanovnika sa svim modernim ure- 
đajima velegradova. 

Palestina se razvija velikim zamahom u zemlju 
moderne kulture, zemlju rada i plodnosti, da 
možda i prestigne nekadanje svoje blagostanje. 
No uza sav izgled modernosti i savremenosti te 
napretka Palestina će još dugo i dugo nositi obi- 
lježje jedne orijentalne zemlje sa svim karakteri- 
stikama, i obilježjima istoka. I dok je svijeta i 
vijeka, pobožni kršćani će sa pobožnošću i sve- 
tim osjećajima polaziti u Svetu zemlju na mjesta 
života i muke Gospodinove. 



NAJBRŽA PRUGA NA SVIJETU 

iz Bremena preko Cherburga u New-York 
Osobita prilika za posjet 

SVJETSKE IZLOŽBE U CHICPGU 1933 

Posebna društvena putovanja sa već ustano- 
vljenim programom. Sve informacije i pro- 
spekti besplatno 

DRUŠTVENU 1 0P0R9VN9 PUT0V9N39 

po Orijentu, Skandinaviji, na Madeiru, Ka- 
narske otoke, u južnu Irsku, putovanja na 
Nordkap RM 270.— 


Generalno zastupstvo 


NORDDEUTSCHER LLOYD - F. MISSLER 

ZAGREB, Starčevićev trg 4 Filijala BEOGRAD, Kara ctor deva ul„ 91 


GOSPODINOV DAN 

SPJEVAO STJEPAN HRAST OVEC 
Dan je protr’o oči, dolina se svijetlom oškropila, 
zasjala su se/a bjelinom i polje se rasprostrani/o. 

U molitvi su se srca kao led otooila, 
u dušama se razdanilo, 

ko da se u njima nešto nepoznato maknuto 
na što su Božji narodi čekali hiljade godina . . . 

Putovi svetački šute: i njih je jutros taknuto 
stopalo Gospodina. 

Gospodinova su stopala s blagos/ovenim ranama 
koracala po zemlji, koja se u dnu lecnula. 

Pokrenula su se stabla u korjenu i u granama, 
na crkvama zvona su brecnula. 

A ljudi se mole za kuće, za stabla i za dolove, 
za one božje putnike, što su na putu šuštali, 
da im Gospodin blagoslovi križeve i bolove 
kako bi jednom i oni u bjelini iz grobova ustali. 



Tako svježe kao 
prvi dan poslije 
svakog pranja 

Uvijek sa 

GAZE LA 

TERPENTINSKIM SAPUNOM 

GT. 3.2-33 


Pere zaista čisto! 


USKRŠNJA USPOMENA 

M APIS AO MARKO SOL J A Č / Ć 


Bila je Velika subota jedne tople godine Go- 
spodnje. 

Popodnevna uskršnja procesija već je davno 
minula, i neko vskipjelo raspoloženje prošlo se- 
lom i sjelo na krovove kućica kao straža, da u 
njih ne uđe ništa, što bi moglo pomutiti vedrinu 
bijele blagdanske noći. 

Iz sela k crkvici, što se uspela na brežuljak, 
nije, kao ostalih dana, dopirao ni glas ljudi, ni 
javljanje stoke ni šum hrasta, nego se oko nje 
uvijala Sreća, što je sa zvonika rasla u nebo i 
širila se po zemlji. 

Ja sam osjetio, da je ona ispunila moju pra- 
zninu i bio sam radostan, što sam, uznijet na vrhu, 
te Velike subote vidio Boga, koji je pohađao svoj 
narod. 

Da! Onoga je dana taj bijednik u svome siro- 
maštvu dotakao Mir. Njegova usna poljubila je 
križ, što su mu ga u ruke utisnuli mučni dani, i bio 
je sretan, jer je njegova duša uzlet jela nad nje- 

NOVO S 


gova polja i oranice , nad vinograde i šume i kri- 
li la se suncem vječito zelenih bregova , gdje je 
sve lijepo , veliko , neočekivano i bijelo. 

Da mi je tko rekao , e to nije sreća , ja bih ga 
bio zamolio , da pogleda zvijezde pa da mi kaže, 
nije li njihov sjaj pratilac i čuvar uskrsnih srdaca! 

Mrak se polako hvatao. Trebalo je ljudima još 
jednom navijestiti puninu blažene noći. 

Iz jednoga kućerka nedaleko crkve makne se 
sjena: Bio je zvonar, koji je za čas zatalasao 
zvonovima, kojih se glas razli jegao po mirnim 
dolinama. 

I nije li to opako? — Baš kad su zvona za- 
zvonila i kad se po ustreptalim kolibicama, u 
srdačnim obiteljima , počela odvijati pjesma »Kra- 
ljice neba, raduj se«, žabe iz mutne bare podi- 
goše kreket, koji je razbijao harmoniju zanosne 
uskršnje večeri! 

Prenuh se i zapitah: Zašto životinje upadaju u 
Mir ljudskih duša?! 


PP ODJEĆE 


NOVO ! 

roman slavne norveške spisateljice Sigrid Undsed, izašao 
je sad pred Uskrs u posebnom, krasno opremljenom izdanju 
Knjižnice DobriQ Romana ~~ Cijena broširano 60 Din, za 
pretplatnike 40 Din. Uvez IO Din više 

USKRSNUĆE 


NAPISAO PAUL KELLER 
PREVELA QABRI JELA MA JCEN 


Petar se umorno naslonio na ogradu mosta, 
ispod kojega je šumeći tekla rijeka. Osamljen 
čovjek gledao je dolje u proljetne vode, koje su 
se pjenile. Na rubu su već cvale kaljužnice, a 
mace po vrbama grijale su na suncu svoje sre- 
breno krzno. Zrak je bio posve miran, a nebo je 
bilo sasma plavo. Sve je bilo preko mjere tiho. 

Samo rijeka nije bila tiha, a Petar je gleda- 
jući u nju razmišljao, ne bi li bilo bolje, da skoči 
u nju. Ali tada ipodigne svoj pogled i pođe preko 
livada prema šumi. 

»Ipak moram najprije kući, to mogu i poslije 
još obaviti ... a oni će trebati novaca . . .« 

Tako je otišao, a rijeka se za njim smijala. A 
i neibo se nad njim smijalo . . . prijazno, ne pod- 
rugljivo. ^ 

Iza koje tisuće koraka, kako je došao- u Jiurnu, 
opet je stao i naslonio se na jedrio drvo. Hodanje 
ga naprezalo. Cijele je dvije godine uvijek sje- 
dio. Ima tome dvije godine, kako nije vidio šu- 
me, kako nije više udisao čistoga zraka, kako 
više nije mirisao cvijeće. 

Samo katkad je vidio ptice, kad su letjele zra- 
kom iznad dvorišta zatvora. Onda — to je bilo 
najgorče! — onda ga je zgrabila strašna čežnja 
za domom; onda je htio vikati, bjesniti, vapio je 
za milost — htio je biti slobodan i da može ići 
tamo, kamo su ptice letjele . . . k šumi . . . kući. 

Dvije godine! Dvije cijele godine biti zatvo- 
ren, to je gore nego smrt. Najgori su dani, kad 
dođe Božić ili Silvestrovo ili Uskrs, pa kaznioni- 
čki svećenik propovijeda, kao da si čovjek, ti 
ipak nijesi čovjek. I kad više ne znaš datuma i 
misliš, da je sada rođendan očev, majčin, ženin 
ili od kojega djeteta, tada ti je, da svisneš. Ali 
najgora su dva dana: onaj dan, kad uđeš amo, 
i dan, kad izađeš odatle. 

Petar se primio za čelo. Šumski zrak skoro ga 
je omamio. Prije je bio svaki dan u šumi do dana, 
kad je oborio nadglednika. 

Nadglednik! On je morao imati željeznu lu- 
banju, jer bi drukčije ostao mrtav kao miš. Ali 
on je prebolio: on živi i on je također sada u 
zatvoru. Što je ono danas rekao ravnatelj ka- 
znione? il] ^ * 

»Petre, vaš ondašnji nadglednik bio je zaista 
ništarija, koji je varao svog gospodara, a još 
više svoje ljude. Ali, Petre, tko smije dignuti 
ruku na svoga bližnjega? Život čovjeka je svet. 
No, Petre, zadnja vam je godina vaše kazne opro- 
štena. Budite vrijedni te milosti. Budite dobar 
čovjek i klonite se rakije!« 

Rakija! Gn više nije znao, kakav ima tek. On 
je to zaboravio, kao što je zaboravio kako iz- 
gleda u šumi. 

Kada samo ne bi morao ići kući! . . . Inače je 
za tim tako čeznuo, a sada, kad bi morao ići kući, 
bojao se. On je oipet morao pred sud, pred sud 
svojih. Sa mirnim očima gledat će ga, kao da ga 
pitaju: 


»Što si to učinio?« 

Cijela općina će mu opet suditi; sto puta će 
opet biti optužba podignuta, njegova krivica pri- 
povijedana, uvećana, o njemu će se pripovijedati 
od usta do usta, a ne će se naći ni jedan branitelj. 

Zašto je bio tako bojažljiv tamo dolje? 

»Pomilovan!« 

On se smijao, da je tiha šuma odjeknula. Do- 
bro je doći kući, ali ne smiješ imati poštenja, 
inače kao da ideš u pakao. A ipak je morao kući! 
Morao je vidjeti, kako je kod kuće. Ni jedan je- 
dini put nije dobio od kuće vijesti za te dvije 
godine. Možda je njegova kućica prodana, a 
njegovi se ljudi razišli po cijelom svijetu. 

Njegova ga je žena zacijelo zaboravila. To 
joj sigurno nije bilo teško. Ivanka! Kako li je 
bila krasna djevojka, a kako je i on bio lijep 
momak! Onda, kad je došao kući na dopust kao 
vojnik! Ali onda? . . . Rakija, prokleta rakija! Ne 
bi bilo čudo, kada više ne bi čeznula za pijanicom, 
koji ju je tukao. No on je opet čeznuo za 
njom... jako, jako je za njom čeznuo, i stara 
mrtva ljubav opet je u njemu oživjela, kao što 
je bila, kad su oboje bili mladi. 

Ali najviše je čeznuo za djetetom, za malom 
Ančicom. Ona je bila njegova ljubimica. Nju nije 
nikada tukao, i ona se nije nikada njega bojala. 
Sada će već biti stara 6 godina i poći će u školu. 
Kako će to biti dražesno, kad malo okretno stvo- 
renje bude nosilo školsku torbu! Veselit će se 
ona, ona, o da . . .! Njoj nije nikada ništa učinio 
na žao . . . nikada. Ona će se veseliti, da je otac 
došao kući. 

Dječak se sigurnome će veseliti: i njega je jako 
tukao. Taj sad ima već 10 godina. I moralo bi 
biti još jedno treće dijete. Da li je dječak ili dje- 
vojčica? Kako bi se samo moglo zvati? 

U svojim mislima brzo je Petar koračao i — 
da ni sam nije znao — najednom je bio pred 
svojom kućom. 

Bila je Velika subota, kasno poslije podne. 
Aprilsko je sunce sjalo i pozlaćivalo kućice i lju- 
bilo zumbule i žute sunovrate u vrtu. Koliba je 
ležala mirno i osamljeno kao proljetni san. 

Petar nije se micao, čvrsto se podbočio na svoj 
štap, a iz očiju su mu kapnule dvije suze. Tu . . . 
to je bio zavičaj! 

Kao kradljivac prišuljao se bliže. Prošao je 
kroz vrtna vratašca i gledao je kroz prozor. 
Teški uzdah olakšanja izvio mu se iz grudi. Nje- 
govi su ljudi još tu stanovali. Staro pokućstvo 
stajalo je unutra i dječak Konrad igrao se s je- 
dnom malom djevojčicom. To je zacijelo bilo 
ono treće dijete. 

Jedno vrijeme stajao je čovjek mirno, a onda 
je pošao u sobu. Skupio je sve sile, da izgleda 
miran. 

»Dobar dan!« rekao je tiho i nujno, kad je 
stupio unutra. »Je li majka ovdje?« 

Dječak je začuđeno pogledao. 

(Svršetak na str. 340.) 

RUSKI USKRS 


NAPISAO BOGDAN BABIĆ 

Boljševizam uništava sve u Rusiji i nastoji da 
prekine sa svima ruskim tradicijama. Napose 
vjerske osjećaje uništavaju upravo paklenskim 
načinima. No pravi Rusi, oni, koji ne htjedoše 
da se poklone idolima modernoga posij eratnog 
čovjeka bez vjere i morala, oni sačuvaše svoje 
stare ruske običaje, koji potječu iz naj davni j ih 
vremena. Zar ima bjednijega naroda od naroda, 
koji nije na svojoj rođenoj grudi. Zar ima veće 
tragedije od ruske. I rob, koji je na svojoj ro- 
đenoj grudi, barem se nada u bolja vremena. 
Nada se, da će doći uskrs slobode, da će silnik 
ostaviti rodnu grudu i da će doći bolji dani . . . 
A Rusi? Razasuti po cijelome Božijem svijetu 
okajavaju grijehe otaca svojih -i goje po koju 
slabu nadu, da će se vratiti bar sinovi njihovi u 
zemlju otaca. 

I sada će o Uskrsu stari pravovjerni i duboko 
religiozni Rusi oživjeti uspomene na svoju pat- 
nicu majčicu zemlju. 

Uskrsni običaji počinju već na Cvjetnicu. Već 
u ranu zoru onaj član porodice, koji se prvi pro- 
budi, uzima iz kuhinje spremljene vrbove šibe 
i njima tjera iz kreveta ostale članove porodice. 
Pri tome pjeva: 

»Vrba bije, oko suze lije, 

Ne ja, već te vrba bije!« 



USKRSNI CJELOV U ZNAK MIRA GOSPODNJEGA 


ZA USKRSNIM STOLOM 

S djecom se taj dan ide na »vrbicu«, gdje se 
beru mace, koje služe kao uskršnji nakit. U gra- 
dovima se vrbove mace kupuju na trgu uz koje- 
kakve druge stvarčice: papirnato- cvijeće, drvena 
šarena i bojadisana jaja, uskršnje zečeve i t. d. 




"C * 

Na veliki četvrtak obavlja se u samostanima 
i većim mjestima, gdje je sjedište vladike, »pra- 
nje nogu«. Igu-man (opat, gvardijan) odnosno 
eposkop (vladika, biskup) pred skupljenim u 
crkvi narodom skine crkveno ruho i potpasavši 
se crveno šarenim ručnikom sa resama, pere noge 
dvanaestorici svećenika. Jedan od njih pravi se, 
kao da to ne može dozvoliti, u spomen Petrova 
držanja kod pranja nogu. 

Na Veliki petak su pobožnosti i klanjanje 
Raspetome. U glavnoj mjesnoj crkvi postavlja 
se krasno izrađeno tijelo Kristovo u lijes uz sve- 
čane ceremonije i onda cijeli nepregledni redovi 
naroda dolaze, da se poklone i Bogu pomole. 

Vrhunac uskršnjega slavlja čine svečanosti od 
suibote u večer na nedjelju. U večer se odstranjuje 



KOTRLJANJE JAJA, OMILJELA DJEČJA USKRSNA IGRA 


lijes, a onda počinje svečana služba Božja. Za 
vrijeme te službe otvaraju se uz gromoglasnu 
orljavu fanfare zlatna vrata, koja vode do Pre- 
svetoga, a svećenici zamjenjuju svoja tamna 
odijela sa svečano iskićenim ornatom. Pred samu 
ponoć izlazi narod sa svećenicima i pjevačima 
na čelu iz crkve te noseći zastave, svete slike i 
svete posude obilazi crkvu tri puta. Pred proce- 
sijom nosi se posvećeni kruh, na kome je prika- 
zano uskrsnuće, a svatko u procesiji nosi upa- 
ljenu dugu svijeću. Nakon što je procesija tri 
puta obašla oko crkve vraća se u crkvu, a sa 
tvrđava zaore topovski hitci, dok u isti čas sva 
zvona u mjestu počnu slavljenjem. Episkop po- 
vikne gromko svjetini, koja klečeći u najvećoj 
tišini čeka: »Hristos voskresel«, a narod kliče: 
»Vaistinu voskrese!« Iza toga slijedi velika litur- 
gija u svijetlu bezbroja svijeća, kandila, bljesku 
ripida i drugoga zlatnoga crkvenog nakita. Na- 
kon službe Božije vraća se svijet kući, a poznati 
se grle i ljube u znak mira Gospodnjega. 


ZA HODOČAŠĆE U SVETU ZEMLJU, 

koje će poći u srpnju iz naših krajeva, uz cijene od 4.300 Dinara 
7.90C Dinara i 12.500 Dinara, prima prijave najkasnije dol. svibnja 

JERONIMSKI PUTNIČKI ODBOR 

Zagreb, Trg Kralja Tomislava 21 


To je uopće najveća i najsvečanija svečanost 
i obred istočne crkve. 

Uz Uskrs vezane su i mnoge narodne necr- 
kvene svečanosti i običaji. Poznati su ruski 
uskršnji stolovi krcati svim mogućim poslasti- 
cama, likerima, rakijama i vinima, za koje svako 
sjeda bez ikakva ustezanja i uzima ono, što mu 
se sviđa. Svako je tada dobro došao. Bio gost 
ili prosjak, za stolom mu je mjesto. 

Na svakom uskršnjem stolu mora biti uskršnji 
»kolač« valjkastoga oblika napravljen od naj- 
finijega pšeničnog brašna i obliven rastopljenim 
šećerom. Isto tako i posebno ruski »paša«, koji 
se pravi od vanredno tečne mješavine usirenoga 
mlijeka, grožđica, šećera i jaja. U icarsko doba 
se u samome Petrogradu o Uskrsu potrošilo 10 
milijuna jaja, a u cijeloj Rusiji oko 500 milijuna, 
kako su točni statistički podaci kazivali. 

Originalan je uskršnji običaj tako zvani »uskr- 
sni lanac«. Damama poklanjaju od dragog ka- 
menja ili poludragulja izrađena mala uskršnja 
jaja, optočena zlatom, srebrom ili platinom. Ta 
se jaja redaju na zlatni lanac. Čim više dobrih 
znanaca i prijatelja, tim više jajašaica na uskr- 
šjem lancu. Iz godine u godinu postaje lanac sve 
dulji, a prema draguljima i vrijednost mu je sve 
veća. Po dužini i vrijednosti lanca vidi se, kako 
vole i štuju onu, koja ih oko vrata nosi. 

U staroj pravoj Rusiji nije se Uskrs slavio 
samo dva ili tri dana »nego cijeli uskršnji tjedan. 
U sjevernijim se krajevima priređivalo sanjka- 
nje u veselom društvu, a u južnim se opet mladež 
u proljetnoj prirodi razveseljavala ljuljanjem. I 
djeca su imala posebno veselje kotrljanjem jaja, 
pri čem se gađalo, kako kod nas po prilici ku- 
glicama. 

* 

Koliki će od tisuća, koji su ostavili svoju do- 
movinu radi toga, jer su je ljubili onakvu, ka- 
kova je bila, na svojoj rodnoj grudi slaviti opet 
Uskrs po starim očinskim običajima? 

USKRSNA PJESMA 

Spjevao Jeronim Korner 

Na otvorenom prozoru zrake se ne jave , 
i pogled u vrtu žudi njih. 

Boje su neba plave , blago plave. 

U duši mir plavetnila tih. 

U vrtu djeca kućice grade , 
a.1 sunce put kućica napne luk. 

Život djetinjski radostan bit znade , 
lak , ko tih lakih zvona zvuk. 

Kolijevku na terasi salijeću golubi. 

Bijelo im perje , ko ruke koludrica u noći. 
Mnogi kljun radoznalošću poljubi — 
dijete , što je zaklopilo oči. 

Djetinjstva i radosti život je spona: 
ko to bijelo , lepršavo perje , veseo i čist. 

O tome tako lijepo pjevaju zvona: 
zvoni , zvoni — srebrni blist. 


334 




SARGOV 

KALODONT 


Zlatno VsKrsno szvonce — Forszicifa 

Napisao Stfepan G ot\ alđ 


Duša nam se nasmije, kada se o Uskrsu šetamo 
po prirodi, koja je uskrsnula iz zimskog poči- 
vanja, iz pritajenog života. Od puste i žalosne 
zimske prirode (postanu zelene gore i šareni do- 
lovi, čim proljetno sunašce grane svojim zlaća- 
nim toplim tracima — tracima života, uskrsa. 
Među glasnicima proljeća već nas izdaleka po- 
zdravlja prvi procvali poput zlata žuti grm 
»zlatno uskršnje zvonce«, forzicija. 

Forzicija potječe iz Kine. Ona dolazi u više 
vrsta. Najčešća je viseća forzicija (For- 
sythia suspensa), to je do 3 m visoki grm aljka- 
voga rasta. Grančice su joj dosta tanke i duge, 
niže su blizu tla, a visoke se savijaju u luku. Taj 
ukrasni grm podnosi veliku zimu, i do — 30° C. 
Zvonoliki cvjetovi imaju 4 srasle latice, koje su 
žute poput žumanjka. U punom cvatu izvrću se 
vrhovi latice prema vani, pa su onda nalik na 
žuti križić. Rast je snažan, jednogodišnji izdanci 
narastu do 1,5 m, zato se lako može uzgojiti i 
kao povijuša (penjačica). Prije procvate, a tek 
onda prolista. 

Zelena forzicija (Forsithia viridissima) 
potječe također iz Kine. Nije tako otporna kao 
viseća, zato se mora saditi na bolje zaklonjena 
mjesta. Zelena forzicija naraste do 2 m. Grančice 
su više uspravne i imaju zelenkastu koru, zato 
je taj grm i zimi zelen, što je ugodno za oko. 
Ona procvate u isto vrijeme, kada i prolista, i 
to svijetlo-žutim zvonolikim cvjetićima. 

Križanjem ovih dviju vrsta nastale su nove 
varijacije. Takva jedna je F o r s y t h i a i n t e r- 
media, koja ima blijedo-žute cvjetiće, a iz- 
danci su joj četvero vrsne smeđe-crvenkaste boje 
bijelim piknjicama; grančice su uspravne. 

Forsythia densiflora razlikuje se od 
ostalih, što na grančicama istjeraju u pršeljenima 
cijele kitice žutih zvonolikih cvjetića, tako da se 
grančice uopće i ne vide od samih cvjetića. Grm 
naraste do 2 m, a grančice su uspravne. Forsy- 
thiji densiflori je slična Forsythia intermeđia var. 
vittelina, samo što je nešto niža od nje. 

Forzicije su vrlo lijepi i zahvalni ukrasni 
grmovi, zato bi ih trebalo više saditi u parkovima, 
nasadima i gajevima. Cvatu koncem ožujka i 
prvom polovicom travnja, spadaju dakle u naj- 
raniju floru. Uspijevaju i u slabijem tlu, vole 


više suho tlo. Ne smije se obrezati u jeseni ili 
proljeću, jer se onda obrežu cvatući pupovi. 
Obrezati ih valja u svibnju, ako ih moramo obre- 
zivati, a podnose rezanje i na starijim granama, 
samo što onda tek druge godine cvatu. Jako se 
lijepo ističu kao ukrasno bilje, kada su osamljeni 
grmovi u travnicima, ali i kao špalirsko grmlje 
uz ogradu, zgrade itd. Kada forzicija ocvate opet 
je lijepi zeleni grm, radi gustog zelenog dosta 
uskog lišća. Umnožava se sa sađenicama (mladim 
zelenim grančicama) u proljeću, koje sigurno 
protjeraju u stakleniku, ili starijim drvenim sa- 
đenicama (grančicama) zimi vani, ali i sijanjem 
u stakleniku s umjerenom toplinom. 

Cvatuće grančice su također lijepi sobni ukras. 
Sađene u loncima mogu već u prosincu procvasti, 
pa su vrlo zgodne za dekoraciju zimskih vrtova. 



FORZICIJA 

TOMO BARAfl 


SELJAČKI ROMAN 

NAPISAO WLADYSLAW ST. REVMONT 
PREVEO JERONIM KORNER (Nastavak) 


»Bojao se jadnik pakla u kolibi.« 

»Ho, ho! Baba mu je bila za ništa, ali jaka u 
šaci. Prala je ona njega, prala!« 

»U vaše zdravlje, kume!« 

»Bilo na zdravlje! Červinjski će vam reći: da 
je on prao pasju dlaku, došla bi joj mrena na 
oči, i imao bi on dobru ženu, da je divota!« 

»Istinu govorite, poreznice, istinu. U šaci je 
bio mek, seljačkog razuma nije imao i sad grize 
zemlju — a pokoj vječni daj mu, Gospodine.« 

»Na vijeke vjekova, amen. U tvoje zdravlje, 
Gžela!« 

»Takav si ti muž? Žena ti tamo jedva živi, a 
ti tu piješ, poganine!« kričala je neka baba pro- 
bijajući se k njima. 

»A, što! . . . Djece ko gljiva na kiši i još nova 
djeca . . .« 

»Gžela, ne srdi Boga, jer će ti još uzeti . . .« 

»Popijte, kumo, kapljicu i brzo ćemo poći . . .« 

»A kako da me Isus« — počela žena — »nije u 
starosti utješio djetešcem, a tako sam se molila, 
u Čenstohovu sam išla i svakakvim doktorima, pa 
ništa — ostala sam sama na svijetu, kao onaj 
grešni prst . . . sama.« 

»Ali imaj dijete, kad ti prođe sto godina.« 

»Ne pričaj, Červinjski, zar nisam bila mlada, a?« 

»Bog je došao u nebo, đavo u babu, a kvas u 
pivo — samo nije poznato kada! Misli na to, 
ženo, jer tako ti je Červinjski kazao.« 

U kutu na sanduku sjedio je mladić, sin mje- 
snog orguljaša, a pred njim je stajala vrlo stara 
žena i šaptala prigušenim, zvučnim glasom: 

»Sedamdeset i šest godina živim, gospodičiću 
— i vidjela sam i bijele i crne i različite. Služila 
sam i kod takve gospode, što su samo na hato- 
vima jahali, sa srebrnih zdjela jeli i tuđim jezi- 
kom govorili — a gdje su oni sada? Gdje? I u 
knjigu se razumijem i kućanica, prva u cijelom 
selu, sam bila i djece sam imala i svakog blaga 
Božjega dosada ... O ... i sve je negdje nestalo, 
izgubilo se kao ono ljetno sunce, koje nam gre- 
šnima Isus daje na utjehu. Znam ja sve, gospo- 
dičiću, znam, da je gospodski život ili seljački 
život ništa drugo nego posljednja kuburacija. 
Ja sam prosta baba, sedamdeset i šest godina 
imam — dakle sam o svemu razmišljala. Gospo- 
dičiću, da, ja sve znam, a prema tome ovako mi- 
slim: da je toliko hiljadica godina svijet stajao 
bez mene, i dobro je bilo, onda zašto sam ja to- 
liko pretrpjela!? Kakve pomoći od mene? 


»Što ćete, Bog je dao život ... i . . .« 

»Gospodičiću,« prekinula ga brzo stara, »ja 
sam prosta baba, -a gospodičić je učen mladić, jer 
zna svirati u orgulje, latinski pjeva sa duhovni- 
kom i zna, kad treba izvući tanku notu, a kada 
debelu — ali reći ću, da to sigurno vrag pušta 
duše na svijet, da bi trpjele, da bi se lomile u po- 
sljednjoj kuburaciji kroz toliko godina kao jia. 
To ne radi Bog, iako to stoji u knjigama, ne. Što 
bi tu Isusu koristilo, da se toliko ljudi natrpi, na- 
muči, uništi? . . . Gospodin Bog je dobar gospodar 
i pravedan . . . Nije život sladak, nije aksamitan 
— nego dere, da izdere, da se čovjek srdačnom 
krvlju oblij eva.« 

»Što vi to, Augustinko, bulaznite? Ta to je 
grijeh . . .« 

»Jedino drugome činiti krivo jest grijeh, a ja 
ne bih psa udarila štapom, jer je živ, te ionako 
zato trpi. Gospodičiću, ja sam prosta baba, ali 
imam srce kao ugljen kroz oganj pečeno, zbog 
gorčine, koju sam pila cijelog života i za sebe 
i za druge i znam, da je vrag dao život, da bi se 
ljudi na vijeke vjekova potucali po svijetu, iz 
zlobe spram Boga, ali najdraži se Isus nad nama 
smilovao, suzbio je zloga i pomalo izabire ljude 
za svoju hvalu — i jednom će izabrati sve. Ja 
samo čekam, da dođe smrt i rekne: Pođi! . . . Če- 
kam i očenaše molim, da što prije zatvorim oči, 
da nemam više nikakve muke ni nevolje — i da 
počinem potpuno, da počinem, gospodičiću . . .« 

Ispravila se nad drijemovnim sinom orguljaša; 
suho, starošću i brigama izbrazdano lice objesila, 
u izbljeđelim, suzama ispaljenim očima bljesnuše 
neke suze . . . obrisala ih brzo, tiho uzdahnula i 
obratila se Tomi, koji je sjedio sam na sanduku 
sa bočicom u šaci. 

»Tomo! Tebi iz oči neko zlo gleda,« šapnula 
je dodirujući se njegova ramena. 

»A što bi, ako ne bijeda? Jer vi sve znate? . . .« 

»Slušala sam, ali ljudi razno govore, da ne znaš, 
komu ćeš vjerovati.« 

»Otpustili me iz službe,« šapnuo seljak ža- 
losno. 

»Zašto?« 

I u njenu glasu zazvučalo je ogromno saža- 
ljenje. 

»Zašto? ... jer je nadzorniku trebalo davati 
i guske u jesen, masla u korizmi, svinjče i jaja 
o Uskrsu, piliće na Svesvete — a ja nisam nosio 

Domaći proizvod 

KOVČEZI 

u svim veličinama 

TORBE U SPISE (AKTEKTAŠE). NOVfARKE, TORBICE 

za dame i sve vrsti kožnate robe 

JOSIP F0ZY, ZAGREB, 

Masarykova ulica broj 10 


Žarulje Baterije 

uz jamstvo prvorazredne te sav pripa- 
dajući pribor 

At'jedene karniše 

veoma povoljno nudi 

Franjo Kliman 

ZAGREB, Strossmayerov trg broj 7 
Telefon 76-68 

»Nedaj se, Tomo; i Zloga je Isus suzbio, pa za- 
što se pošten čovjek ne bi pomogao u bijedi 
s pomoću Presvete Djevice« — rekla mu je utje- 
šljivo i pošla gostioničarskoj tezgi; kupila je 
nekoliko žemičaka, četvrtinu kile kaše i vratila 
se s time k njemu. 

»Tomo, uzmi kašu i žemičke za djecu, ja sam 
bijedna siromašica, da mogu, dala bih, ali ne- 
mam što. Tko ima novaca, kupuje, što želi, a ja 
nemam ni kuće ni ognjišta. Ali! Tomo, nešto ću 
ti savjetovati . . .« 

»Savjetujte, bakice, pa će vam Isus i ona Pre- 
sveta Bogorodica platiti za mene jadnika.« 

»Pođi sutra nadgledniku, obujmi ga za noge, 
možda će se smilovati; ta i sam imade djece, jer 
da ti sam izdahneš od gladi, nije to ništa — ali 
ona bijedna dječurlija, što još ne misli, ne će 
moći pretrpjeti, i grijeh je, da djeca umru od 
glada.« 

»Ne, bakice, ne ću poći,« šanuo je Tomo 
s mračnom tvrdoglavošću. »Nek skapavam, ako 
dođe, da umrem od gladi, umrijet ću, a njega ne 
ću moliti. Ležao sam ja tome pakosniku pred no- 
gama i naredio' je, da me bace kroz vrata! . . . 
Ne, ne ću poći, jer se bojim grijeha, jer se bojim 
— jer kad ga ugledam, samo me zimica hvata, 
da ga ščepam za vrat i kao zlu životinju ohladim.« 

Šaptao je glasom prigušenim od mržnje i šake 
je sve jače stiskao, zatim se uhvatio za prsa i 
ponovo udario u pričanje. 

(Nastavit će se.) 


Slika desno j 

BLAGOSLOV JELA NA USKRS U POLJSKOJ 


kao drugi: otkud bih uzeo? Djeci nisam imao 
što dati da jedu — žena mi se od bijede uni- 
štila, krava je pala također za nikakvo dobro, 
krumpira, znate, koliki su bili lane . . . manje 
sam iskopao, nego sam ih posadio. Derao sam 
se gotovo i nisam ni ženi, ni nikome pomogao; 
uibijao sam se u službi i po danu i po noći, a 
bijedu nisam odstranio. Nadzornik mi se ne- 
prestano osvećivao — što sam mu mogao dati? 
Možda ispod rebra, jer ja sam s djecom nisam 
imao što u zube metnuti. Sve me više gonio i 
pazio iz zlobe. Pisao je načelniku, da sam ne- 
poslušan, lijenivac, da spavam na službi, da 
sam neposlušan, da ne obilazim plantacije — za- 
tim je rekao, da sam ukrao željezo iz maga- 
zina, da . . .« 

»Tomo, jesi li uzeo? Reci mi istinu, već ti je 
svejedno, a?« 

»Nisam uzeo, bakice, ne — crknuo tu kao bi- 
jesno pseto, ako jesam; kao na svetoj ispovijedi 
istinu govorim; nisam nikad krao, krali su više 
puta drugi drugovi, ali moj otac nije krao, pa i 
njegov sin ne će biti lupež. Siromah sam ja, ali 
ipak nisam lupež.« 

»I samo su te zbog toga istjerali. Govorili su, 
da su željezo kod tebe našli . . .« 

»Tako je. Istinska istina, da su našli, samo ga 
ja nisam donio. Mihovil Rafalov obećao je nad- 
gledniku pedeset rubalja, ako ga napravi nadce- 
starom, a kako nije bilo praznika podmetnuo mi 
željezo i tužio me. Napravili kod mene preme- 
tačinu, našli i istjerali me. Sve je propalo, jer 
iako sam znao, tko je to učinio — nisam imao 
svjedoka. Šestero ljudi ostalo bez kruha. Nema 
se gdje zaraditi, nema se šta jesti, živjeti se 
može, a ako milosrdni Isus ne pomogne, ne ću 
pretrpjeti, ne ću pretrpjeti!« 

Jecao je bespomoćno, a suze mu ćurkom po- 
tekoše po opaljenom licu. 

»O sudbo ljudska: samo što plač jabučice 
grize, samo što se duša od bola grči, kao ptica na 
mrazu, a nikakve pomoći niotkud. Samo glupi 
narod veli, da ima neke dobrote na svijetu; oj, 
ima dobrote, da kroz grlo izlazi!« šapnula gorko 
stara. 


Slika desno: 

USKRSNA PUČKA UMJETNOST 
HRVATA U SLOVAČKOJ 

U Slovačkoj ima nekoliko sela, u kojima stanuju Hrvati, 
doseljeni onamo prije nekoliko stotina godina. Sačuvali su 
do danas osebine hrvatske narodnosti u imenima, jeziku, 
nošnji, običajima, molitvama, pjesmama i u pučkoj umjet- 
nosti. Na uvodnoj stranici ovoga broja donosimo slike nji- 
hovih uskrsnih pisanica, a ovdje su na slici primjeri njihove 
keramike, njihova lutka i pisanice — sve to smješteno na 
polici u uskrsne dane po kućama te daleke naše hrvatske 
braće. Sve je to uzeto iz sela Hrvatski grob kod Bratislave, 
gdje su sve hrvatske značajke najbolje sačuvane 








POGLED NA DANAŠNJI JERUSAL1M, GRAD 


SRETAN USKRS 
SVIM NAŠIM 
SURADNICIMA, 
PRETPLATNICIMA, 
ŠIRITE LJI MA, 
ČITAOCIMA, 
OGLAŠIVAČIMA 
I PRIJATELJIMA 


a osobito onima, koji 
u ove uskrsne dane 
učine ma i najmanje 
za napredak našega 
lista, želi Uredništvo 
i Uprava „Obitelj i" 



KRISTOVO USKRSNUĆE 
Naslikao Filippo Lippi (1406.— 1496.) 




TRI MARIJE PRED PRAZNIMO 
Dođoše da izvrše čin dubokog pijeteta prema 
i djelima svojim duboko usjekao u dušu i čij 
prežale, a nađoše evo \ 



PROCESIJA U VELIKOM TJEDNU U BARCELONI U ŠPANlJI 
Nošena skupina kipova prikazuje Judino izdajstvo 


POKORNIČKA PROCESI 
U GRADU HELLINU U 





GROBOM USKRSLOGA KRISTA 
a mrtvom tijelu Onoga, f'koji im se naukom 
ijujlprekjučerašnjuj'bolnu smrt ne mogu da 
grob Njegov prazan 


JESTE LI SE 
VEĆ ODLUČILI 
POĆI 

S JUBILARNI M 
HRVATSKIM 
HODOČAŠĆEM 
U SVETU 
ZEMLJU? 


Prijave prima samo 
do konca ovog mje- 
seca Odbor za ho- 
dočašće u Svetu 
Zemlju, Zagreb 
T rg Kr. T omislava 21 



I A U VELIKOM TJEDNU 
UŽNOJ ŠPANJOLSKOJ 


PROCESIJA U VELIKOM TJEDNU U BARCELONI U ŠPANIJ1 
Zakukuljeni sudionici procesije nose goleme svijeće, a iza njih kip Gospe sedam žalosti 


ANĐEO I ŽENE NA USKRS UJUTRO 
Naslikao Filippo Lippi 




USKRSNUĆE 

i 


( Svršetak sa str. 332.) 


»Ne, majka je u crkvi, uskrsnuće je. Što 
želite?« 

Dječak ga više nije prepoznao. Dvije godine 
-i- to je dugo vrijeme, a prije je Petar Vencel 
nosio dugačku bradu i kovrčave kose. 

»Što želite?« opetovao je dječak, jer je čovjek 
S; blijedim licem stajao ne mogavši se snaći. 

»Ja ... ja bih htio samo . . . samo pitati, kako 
vam je.« 

Konrad se jako začudio. 

»Kako nam je? Dobro nam je!« 

»Ali ... vi nemate oca?« 

Dječak je mrko gledao pred sebe. 

»Mi ne trebamo oca!« 

»Zar ti ne češ, da vam se on vrati?« 

Mali je snažno tresao glavom. 

»Nama ide tako bolje. Bar ne zapije sve, što 
majka zasluži, i ne tuče nas. Mnogo je bolje, 
otkad je otišao.« 

Strani se čovjek čvrsto držao za ormar izbu- 
ljivši oči u dječaka. Konačno je rekao: 

»Ali tvoja sestra Ančica, ta će se zacijelo vese- 
liti ocu. Gdje je ona?« 

U taj tren je .malo dijete udarilo u plač. 

»Miruj, Ančice, miruj. Je li, ni ti se ne veseliš 
ocu? Ti ga ni ne poznaš.« 

Petar Vencel raskolačio je oči. 

»Ovo . . . ovo dijete, pa to nije Ančica? Ta 
mora biti mnogo veća!« 

»Da, druga! Ali ta je umrla. Onda se upravo 
rodilo novo dijete, i majka je dala da se krsti na 
ime Ančica.« 

»Umrla? Ančica je umrla? Draga je Ančica 
umrla? O moj Bože, o moj dragi Bože!« 

I jaki muž počeo je žestoko plakati. Dijete 
je opet zavikalo, a dječak je zaprepašćenih očiju 
gledao u muža, koji je jecao. Došla mu je spo- 
znaja, koja mu je lomila srce. 

»Vi ... vi ste sigurno otac ... ja vas se bojim. 
Pomoć! Majko! Pomoć!« 

»iKonrade, budi miran! Konrade, ne viči za po- 
moći- Ja.-vam ne ću ništa učiniti. Ja idem opet! 
Vidiš li, ja imam opet kvaku u ruci. Prestani 
vikati. Ja sam vas htio samo vidjeti.« 

Dječak je prestao vikati, ali se bojažljivo i 
plačući pritisnuo uza zid sa svojom malom se- 
stricom. 


»Konrade, od čega ... od Čega je umrla mala 
Ana?« 

»Od difterije! Upravo 14 dana izakaKO ste vi 
. . . kada je otac otišao. Onda je iza 4 tjedna do- 
šlo novo dijete i to se opet zove Ana.« 

»Jeste li uvijek imali dosta za jelo, Konrade?« 

»O da, bilo je. Ide bolje nego prije.« 

Dječak nije popustio od gorke istine. 

»Zar ti ne ćeš, da ja ovdje ostanem, Konrade?« 

Dječak je pogledao plašljivo i tresao glavom. 

»Ja se bojim!« 

»A . . . što kaže mati?« 

»Ja ne znam . . . ona nikad ništa o tom ne go- 
vori. Njoj je tako dobro.« 

»Onda ću ja opet otići . . . evo ti spremi ovu 
kesu . . . zatvori je u ladicu . . . unutra je novac . . . 
daj ga materi . . . neka nešto za vas kupi ... i 
reci joj, da je pozdravljam. Ančice, daj mi ruku.« 

Dijete je bojažljivo stavilo svoju ručicu u de- 
snu ruku čovjekovu, on se nježno sagnuo k dje- 
tetu i poljubio ga i u plave kose. Onda je pri- 
tisnuo ruke na oči i otišao iz sobe. 

Vani usred šumskog puta stao je Ukočeno i 
mirno. Izguran je iz svog doma, osuđen ustima 
vlastitoga djeteta i on nije mogao protusloviti, 
jer je dječak imao pravo. 

Kuda sada, kuda? O, da je sada u kaznioni u 
uskoj ćeliji sa rešetkama! Bilo bi bolje nego 
ovdje u slobodnoj, zavičajnoj šumi. 

Duboko dolje pjevala je rijeka neku zlu pje- 
smu. On je prisluškivao, a u očima mu je sjao 
neki neobični žar. Do njegova uha dopiralo je 
pjevanje. To je narod u uskrsnoj procesiji u do- 
lini pjevao: »Slava, smrt je svladana, aleluja!« 

Siromah je bešćutno klonuo na neki kamen na 
rubu puta. Tamo dolje bili su veseli, spašeni ljudi, 
a za nj pobjeda nije došla, on je stajao usred 
noći i smrti. 

No kršćanska zajednica pjevala je dolje dalje, 
i osamljenom čovjeku postalo je nešto lakše. 
Otvorio mu se put u noći; on je pravio plan za 
budućnost. Htio se odseliti u grad i tamo raditi 
i što zasluži, poslati svojima. Onda oni ne će tre- 
bati gladovati i njega se bojati. 

Štolbi on ovdje? Ana, njegovo ljubimče, jedino 
biće na svijetu, kojemu nije ništa nažao učinio, 
mrtva je. Umrla je četrnaest dana nakon njegova 
odlaska. Podbočio je glavu na obje ruke i kasno 
se predao tuzi za svojim mrtvim djetetom. Nitko 


Zavod za endlanje, ažuriranje 
i plisiranje 

ANA I K C A R I Ć 

ZAGREB. Hica tlo. 5 (Oktogon) 

Prima na izradbu sve vrsti mono- 
grama , vezenje rukom i strojem , 
te precrtavanje na platno (vordruck). 
Solidna izradba uz umjerene cijene! 


BESINFEKTOR 

Zavod za uništavanje stjenica, žo- 
hara, moljaca, štakora, miševa kao i 
ostalih kućnih i poljskih štetočinaca 

Z.4GTL JEB 

Rad i šina ulica 8. Telefon 87-43 

Postupak vrlo jednostavan ! Cijene 
umjerene! Uspjeh zajamčen! 


Z Y K L O N B. 

jest najsavršenije sredstvo za uništavanje 
svih kućnih insekata kao : stjenica, mo- 
ljaca itd. Ne oštećuje namještaj kao ni 
tkanine uz garanciju. Ne nasjedajte drugim 
nesavršenim sredstvima. Izvađa i upute 
daje ZYKLON a. d., Zagreb, Miramarska 
cesta 25. Telefon 41-65 


Posjetite prikazivanje 
»MUKE ISUSOVE« 
u Malom Kazalištu (Velika srijeda 
i Veliki petak). 

ga ne će smetati, žena je dolje u 
crkvi, a pobožnost će još dugo 
trajati. 

Samo malo da se odmori. On 
je umoran. Konrad mu nije ni 
stolicu ponudio. Samo da malo 
otpočine! Onda će ići! 

»Petre, Petre!« 

Pred njim je stajala njegova 
žena. 

Ustane naglo i ukočeno ju je 
gledao. 

»Kako si, Petre, došao ovamo? 
Tvoje vrijeme još nije prošlo! 
Jesi li — jesi li ti pobjegao?« 

»Pomilovan sam, imam ispra- 
vu u džepu.« 

»Pomilovan! Petre!« 

I poleti k njemu i htjede ga * 
zagrliti, ali on se nije ni maknuo. 

»Ja opet odlazim, Ivanko!« 

UKRASI ZA DJEČJE HALJINE 


»Ti odlažiš? Kuda — kuda ti 
ideš?« 

»Ja ne znam. Pa vi me se bo- 
jite. Vi nijeste htjeli, da se ja 
vratim kući, kaže Konrad.« 

»Konrad? Jesi li ti bio kod 
kuće?« 

»Da, i sad hoću da odem, pa 
što uzmognem prištedjeti, to ću 
vam poslati! Konrad kaže, da 
vam ide bolje bez mene.« 

»Ne, Petre, ti ne ideš! Ti ne 
ideš ni za jedan dan, ti pripadaš 
nama! Ti ćeš, Petre, ostati ovdje! 
Nije istina, da nam ide bez tebe 
bolje. To nije istina!« 

Ona se stisnula strastveno i 
čvrsto uz njega. 

»Ne bojiš li se, Ivanko?« 

»Iako ćeš mu opet tući — ti 
moraš ostati.« 

»Ivanko, ja ne ću više piti ra- 
kije! Ne ću više nikoga tući! Me~ 
ne je Bog tukao!« 

Držala ga zagrljenog i gledala 
prema njemu. Učinila mu se 
opet mlada, neka fina topla lje- 
pota počiva na njoj. Nakon dvije 
godine ljubila su sužnja opet 
njena topla usta. 

Nije mu govorila o- žalosti i 
tužbama, nego samo o budućno- 
sti i kako opet može sve biti do- 
bro. I ona je sretna, što joj je 
jedna žena u crkvi prišapnula, 
da je vidjela Petra, kako ide 
kući, te se požurila i još ga zate- 
kla. Ona ne bi bila mogla podni- 
jeti, da je otišao. 

Dolje u dolini pjevaju ljudi: 
»Tebe Boga hvalimo.« 

Sutra je Uskrs! 

Za svoja djeca odmah naručite 

„MALU MLADOST” 

najljepši dječji časopis ! 

»Dogodila mi se mala nezgoda s mojim ko- 
njem,« ispričavao se vrataru Pavao, što tako iz- 
gleda, i požurivši po stepenicama doda: »Budite 
dobri i pošaljite mi moga slugu!« 

Josip je već dugo i s velikom nestrpljivošću 
čekao svoga gospodara. Kad ga je sad ugledao u 
takvu stanju, sav se zaprepastio ne smažući ni 
riječi da izrekne. Njegova je čitava poštovana 
osoba zadrhtala od užasa, te je onako dotjeran 
od vlasi namazanih pomadom pa sve do cipela, 
koje su se ljeskale u sjaju, s napola otvorenim 
ustima gledao u zablaćene cipele svoga gospo- 
dara, u njegovo odijelo, s kojega su se cijedjeli 
čitavi potoci, i u njegovo lice, koje je bilo sasvim 
promijenjeno. Šuteći- stao je svlačiti svoga go- 
spodara, ali kad je na odijelu ugledao tragove 
krvi, nije se više mogao svladati, nego je povikao 
u užasu: 

»Ta milostivi je gospodin ranjen!« 

»Da, to jest . . . dogodila mi se nezgoda . . . pao 
sam s konja . . .« 

Josipovo je lice pokazalo prezirnu sumnju. 
Čemu takva gospoda hoće da lažu, kad ne umiju? 

Kad je htio da razveže i skine s gospodareva 
vrata svileni rubac, kojim je rana bila povezana, 
zaboljelo je to Pavla tako jako, te je zaviknuo 
od bola, problijedio i morao se prihvatiti mra- 
mornog obruba kamina, da se ne sruši. Josip je 
htio zovnuti liječnika, ali mu gospodar nije dao, 
nego je tražio, da mu donese arnika i poveže tu 
malu »ogrebotinu«. Međutim ta »ogrebotina« i 
sve to nije se Josipu ni najmanje sviđalo. On je 
znao, da je i njegov gospodar čovjek kao i svi 
ljudi, da se može i razboljeti pa i umrijeti, ako bi 
mu se to svidjelo, ali po Josipovu mišljenju to 
je trebalo biti na nekakav pristojan način, po 


Živčano slabe osobe 

iza bolesti, preopterećenja, 
žalosti, uzrujavanja, kao i 
oslabljenje starije osobe, ko- 
jima gine snaga i koje ne- 
maju tek za jelo ni probavu 
radi ovapnjenja žila, naskoro 
će se oporaviti i ojačati upo- 
trebom 

VINA ŽIVČANICE 

(vinum nervi tonicum) 

Cijena 1 boce Din 40’— . Pro- 
izvađa i stavlja u promet 
stara god. 1599. osnovana 

Kaptolska ljekar- 
na, Zagreb, Dolac 
kraj Tržnice. 

Ljekarnik Vladko Bartulić 


(NASTAVAK) 

ustaljenom redu i s valjanim liječnikom kraj kre- 
veta, koji bi bar nakon toga znao navesti znan- 
stvene i časne razloge smrti. A ne s ovakvom ra- 
nom, koja je nastala, Bog te pita odakle, i koju 
je njegov gospodar tajio pred liječnikom! To je 
bilo vrlo sumnjivo. Da nije ta duboka ogrebotina 
od taneta kakvog oružja? 

Pobrinuvši se za svoga gospodara, kako je 
najbolje umio, ode Josip, da se preda razmišlja- 
nju o tom događaju, a Pavao, komu je postalo 
nešto lakše, legao je u postelju i pokušao da 
zaspi. 

No san se baš nije žurio da dođe. Dok je iz- 
mučeno tijelo ležalo kao bez života, duh je Pav- 
lov, još pun nervoznog uzbuđenja, oživljavao 
opet prizore prošle noći, motao se u najrazliči- 
tijim mislima, uspomenama, slikama i vizijama. 
Pred zatvorenim su mu se očima miješali Sancho, 
Manuel i Madžar, stabla kraj ceste i posrćući 
konj, stara Ana u velikom rupcu, mala Aurora i 
zaprepašteno lice kuhara, koji je metlom pometao 
dvorište. Sve mu se miješalo glavom bez reda i 
veze. Jedna jedina osoba isticala se iz toga kaosa 
izrazito, naravno i živo: lik Franjice s njenim 
dubokim pogledom i ljupkim smiješkom, onakva, 
kakvu ju je ostavio tamo daleko na pragu siro- 
mašne kućice. I jedna je stvar bila stalna: da je 
mlada djevojka bila spašena, da ju je spasio on, 
i kadgod mu je u metežu sna izronio taj lik i ta 
misao, bio je njegov san mirniji, kao da je svježi 
vjetrić puhnuo preko njegova ugrijanoga čela. 

Spavao je tako nekoliko sati, i njegove se 
sanje još nisu bile rasplinule, kad se polako stao 
buditi. Učini mu se, kao da je vani čuo neko šap- 
tanje i nečije korake. A kad je s velikom mukom 
otvorio oči, ugledao je, kako se nada nj nagiba ju 
obrisi velike neke osobe, koju je Pavao prepo- 
znao još prije, nego li je došao potpuno k svi- 
jesti. 

»Manuel!« šapne. 

»Jest, nisam vas već mogao dočekati.« 

Taj glas -i nagla bol, koju je osjetio, kad se 
kušao pridići, probudiše Pavla posve i podsjetiše 
ga ujedno na sve događaje prošle noći. 

»Što želite od mene?« upita dižući se na svom 
jastuku. 

»Zar ne možete pogoditi?« 

»Ne, ne mogu.« 

Manuelovo lice, koje se od jučer činilo za deset 
godina starijim, smrklo se s bolnim, gotovo očaj- 
nim izražajem, te raširivši ruke reče: 

»Gospodine de Rouveranđe, zar ne znate ili ste 
zaboravili, da vas danas, da nije bilo ove noći 
mene, ne bi bilo više među živima?« 

M A X REGER, 
slavni moderni skladatelj, rodio se 
19. III. 1873., dakle prije 50 godina, 
a umro prije 7 godina 



THOMAS W A L S H, 
novi ministar američke Rooseveltove 
vlade, umro je već nakon nekoliko 
dana ministrovanja 




Neka si proroci razbiju glavu o hirovima 
vremena! Domaćica si znade pomoći. Ona 
se pouzdaje u RADION — na bijeljenje 
rublja u kotlu! RADION ne pere samo 
sam — milijuni malih mjehurića kisika bijele 
pažljivo rublje već kod samoga pranja. 
Bilo sunca, bilo kiše — rublje bit će uvijek 

mr hn i c n ii a 7 rt hiioln 11 1 ^ rvi im I 


»A, to ste vi razoružali Sancha!« reče Pavao. 
»Od srca vam hvala!« 

»Ne treba da mi zahvaljujete. Uostalom mo- 
žete mi se lako odužiti. Za to, što sam vam učinio, 
htio bih samo, da mi reknete, što želim znati.« 

»A što je to?« 

»Ne ćete nikako da razumijete,« Manuel će 
gorko. »Nemate povjerenja u me. Uostalom što 
mi je do toga? Samo mi je do jedne stvari stalo. 
Kleknuo bih vam do nogu, kad bi to moralo biti, 
samo da me oslobodite od moje grižnje savjesti 
i da me uvjerite, da je ona izvan opasnosti, da 
ne mora trpjeti radi moje slabosti, radi moje 
ludosti.« 

»Budite, što se toga tiče, mirni! Ona je, hvala 
Bogu, slobodna, i nadam se, da je sada sačuvana 
od daljnjih muka i pogibli.« 

Manuelovo se lice naglo razvedri, ali brzo za- 
tim postade opet tužno. 


»A vi,« reče tiho, »vi ste kod nje zauzeli moje 
napušteno mjesto! Vama se, tuđem čovjeku, po- 
vjerila — čovjeku, kojega skoro nije ni pozna- 
vala!« 

Glas mu je drhtao, a ruke je prekrižio na prsi- 
ma, koja su mu se naglo dizala, kao da je htio 
umiriti gnjev, koji je u njemu bjesnio. Uzruja- 
nost je njegova bila tolika, da ga je i Pavlu 
bilo žao. 

»Premda sam tuđ i nepoznat,« reče mirno, 
»ipak sam sebi svakog časa bio svijestan, kakvog 
je posebnog štovanja i posebnih obzira ona za- 
vrijedila. Mogu vam priseći, da sam išao za njom 
neprestano samo izdaleka i da sam je ostavio ne 
progovorivši s njom ni riječi.« 

»Učinili ste doista kao častan čovjek,« reče 
Manuel svladavajući se. Časak je šutio hodajući 
po sobi amo tamo žestokim koracima, zatim se 
vrati k Pavlu i reče mirnije: »Ne mislim, da bi je 

S USKRSNOG VESELJA 
U SUDETSKIM KRAJEVIMA 
ČEHOSLOVAČKE 


Brat sa svoje dvije sestre u narodnoj nošnji 
čeških sudetskih krajeva na jednoj uskrsnoj 
veselici 


htjeli sada progoniti. Sancho leži i ostat će u kre- 
vetu sigurno još tjedan dana s nabijenim rebrima 
i s obećanjem, da ću mu razbiti glavu, ako ne 
bude miran. A moja se majka ne će previše 
javljati, jer nema volje da svraća na nas pažnju 
policije. Ali sada, kad je Franjica slobodna, kako 
će uipotreibiti tu svoju slobodu? Kuda će poći? 
Nemojte misliti, da želiim, da mi iskažete svoje 
povjerenje, nemam prava da to tražim. Htio bih 
samo znati — tek onako izdaleka i da ona ne 
zna — da li bih joj mogao još čime poslužiti.« 

»Ja doista ne znam o namjerama gospođice de 
Lafougeraie ništa više nego vi.« 

Čuvši izgovoriti Franjičino obitelj sko ime Ma- 
nuel se trgne i upita: 

»Vi znate njeno prezime? Vi je nazivate tim 
imenom, koje produbljuje između mene i nje 
novu provaliju? Vi ste iz njena kraja, pa vam 
ona može vjerovati, može vas štovati. No tako 
je to i trebalo da bude. Zašto sve to zaogrćete 
takvom tajanstvenošću? Zašto mi ne reknete u 


lice, da je ljubljena, štovana, sretna? To bi bilo 
najbolje, jer treba da znate, da bi me samo te 
riječi mogle zadržati, da ne ubijem ili vas ili 
sebe.« 

Oči Manuelove planuše. Vidjelo se, da u nje- 
mu sve kipi. Njegovi se prsti skoro zarinuše u 
Pavlovu ruku. Za koji je čas to popustilo, pa mu 
je lice opet poprimilo bolan izražaj. Prijeđe ru- 
kom preko čela i nastavi drhtavim glasom: 

»Oprostite — ne znam, što govorim. Ali inače 
mi je glava danas potpuno bistra. I baš zato to- 
liko trpim. Za neko ću se vrijeme opet primiriti. 
Ne ću se više ničega spominjati! Bit ću pijan, 
tako napit, kako još nisam bio. Zaborav, otuplje- 
nost, ludovanje — to je sve, što još mogu očeki- 
vati na svijetu. Lijepa li je to budućnost za čo- 
vjeka, koji ima 25 godina — zar ne?« 

Usnice se Manuelove stegnuše na grčevit smi- 
jeh, a u očima mu zasjaše suze. Videći tog sna- 
žnog, plemenitog čovjeka, kako sav poništen 
plače nad vlastitom slaboćom i sramotom, doj- 
milo se to Pavla tako snažno, te ga je to sililo, 
da mu rekne koju riječ sućuti i poticaja. 

»Ali kad i sam dobro shvaćate, da idete lošim 
putem, zašto ga ne napustite?« 

Manuel slegne ramenima i odgovori: 

»Vi dakle ne znate, što znači strast? Ne znate, 
kako je ona kadra spopasti čovjeka i držati ga 
zatim zubima i noktima? Ulazi u vas polagano, 
da je pravo ni ne opažate, ne bojite se ničega, jer 
dolazi različno preobučena — a kad ste je pre- 
poznali, već je u vama, u vašoj krvi, u vašem 
mozgu, u vašoj duši, drži vas, sapinje, ima u ru- 
kama cijelo vaše biće, pa ste već čitav njezin ne- 
majući nigdje pomoći, nigdje utočišta. Kad bje- 
žite od nje, sve vas opet vodi natrag njoj, zove 
vas u njenu vlast. I što većina nastojite pobjeći, 
to čvršće vas hvata, zariva vam pandže u tijelo, 
u dušu, te gubite svoju ljudsku samosvijest, gu- 
bite svaku nadu na spas, ostajete jadni rob strasti 
prezirući sam sebe, proklinjući sam sebe.« 

(Nastavit će se.) 



Jednostavno i jeftino 

fotografirati može svatko 


KODAK- 


APARATOM i 
KODAK 

VERICHROME 

FILMOM 


Zahtijevajte cjeni- 
ke od fototrgovca 
ili izravno od 


KODAK d. s. o. j. ZAGREB 

Zvonimirova ulica bro] 2 

KVETVRNI SVIJE T 


KNJ1ŽFVNOS7 

Sigrid Undset: PROLJEĆE, roman 
j e .d n e obitelji, preveo Kru- 
no Krstić, pogovor napisao 
dr L j u 'b o m i r M a r a k o v i ć, iz- 
dala Knjižnica Dobrih Ro- 
mana knjiga 57. i 58., str. 328., 
Zagreb 1933., cijena broš. 
60 Din., uvezano 70 Din. — Ovaj 
divni roman najslavnije norveške spi- 
sateljice, nagrađene Nobelovom na- 
gradom, držao je prošle godine u na- 
petosti sve naše čitatelje i čitateljice. 
Sad je evo izašao u krasno opremlje- 
noj knjizi, koja znači veliku tekovinu 
za našu prevodnu književnost. To sna- 
žno djelo nadilazi vrijednošću sve, što 
je u posljednje vrijeme iz svjetske 
književnosti izdano kod nas. I svi oni, 
koji su taj roman već čitali, radovat 
će se, da ga imadu i u ovako lijepoj 
posebnoj knjizi, koja je ures svake 
knjižnice. To je prvo djelo Sigride 
Undsetove na hrvatskom jeziku te će- 
mo se na nj još posebno osvrnuti. 
Preporučamo ga najtoplije. 

JERONIMSK1 RAD U GODINI 1932., 
izvještaji o djelovanju 
najveće hrvatske kulturne 
ustanove s dodatkom o sa- 
držaju sviju jeronimskih 
»Danica«, izdalo Društvo 
sv. Jeronima, str. 64., Zagreb 
1933. — Kao nekoliko pređašnjih go- 
dina tako je i ove godine Hrvatsko 
Književno Društvo sv. Jeronima izdalo 
godišnjak o prošlogodišnjem svom 
djelovanju kao kulturni dokumenat 
naših dana. I dodatak, u kojem nala- 
zimo popis svega, što je objeloda- 
njeno tijekom 64 godine u jeronim- 
skom kalendaru »Danici«, zaslužuje 
opću pažnju te daje posebnu vrijed- 
nost ovoj knjižici. 

Dr N. Z. Bjelovučić: KATOLIČKA 
CRKVA NA PELJEŠCU. Hrvat- 
sko-katolička prosvjetna 
knjižnica, sveska 1 . Cijena 
2 dinara. Dubrovačka hr- 
vatska tiskara, Dubrovnik, 
1933. — Poznati hrvatski istraživalac 
narodnih starina i pisac većega broja 
povijesnih knjiga i rasprava dr Bjelo- 
vučić iznio je u ovoj knjižici na kra- 
tak ali svakome jasan način prikaz 
katoličke vjere na poluotoku Pelješcu 
od najdavnijega doba do danas. Ka- 
tolicizam je bio raširen na poluotoku 
u prvim kršćanskim vjekovima. U VI. 
je stoljeću postojala biskupija u Sto- 
nu. Katolicizam je osobito procvao, 
kada se na poluotok naseliše Hrvati. 
Iz toga je doba onaj veliki niz danas 
većinom srušenih starohrvatskih cr- 
kava. Katolicizam se održao kasnije 
usprkos progona nekatotličkih vlasti i 
bogumilskoga krivovjerja, a oživio 
je, kada je poluotok postao sastavni 
dio Dubrovačke republike, za što su 
osobito zaslužni franjevci. U knjižici 
su navedeni i mnogi zaslužni i zname- 
niti svećenici Pelješčani od davnina do 
danas. Knjižica se ugodno čita, a iz- 
dana je ^»prigodom 600 godišnjice pri- 
pojenja poluotoka Rata, ili u zadnje, 
doba zvanog Pelješca, bivšoj republici 
sv. Vlaha 1333.— 1933.« M. T. M. 


Vrela i prinosi, zbornik za povijest 
isusovačkog reda u hrvatskim kraje- 
vima, svezak drugi, g. 1933. — Ovaj 
zbornik dobro dolazi svakome, koji 
hoće da proučava isusovački red i 
njegov kulturni rad na temelju povi- 
jesnih vrela. Pretplata se šalje una- 
prijed (100 Din) na adresu: Nadbi- 
skupsko Bogoslovno sjemenište, Sa- 
rajevo. (Za novac se može upotrije- 
biti ček br. 1822 s oznakom VIP). 

F I £ M 

Naša domaća amaterska kinemato- 
grafija- Naš je list od prvog početka, 
kad se kod nas pojavila mala kinema- 
tografija, t. j. kinematografija s uskim 
filmovima, svraćala posebnu pažnju 
toj vrsti kinematografije, koja će po- 
malo postati jak faktor u užim kru- 
govima, u obiteljima i društvima. Tu 
se program našega lista najviše pri- 
bližuje kinematografiji. 

Mala kinematografija je po svem 
svijetu već i kao amaterska kinema- 
tografija veoma raširena. Nešto već i 
kod nas. I jeronimska kino-sekcija iz- 
radila je već nekoliko amaterskih 
kino-filmova (iz Dalmacije, iz Slova- 
čke, iz Palestine, iz Oberammergaua, 
iz Dublina itd.). 

Zagrebački Fotoklub mnogo se ba- 
vi amaterskom kinematografijom, te 
je u tom postigao već tako lijepiih 
uspjeha, da su na pr. dva filma čla- 
nova toga kluba stekla priznanje i na 
međunarodnim kino-amaterskim na- 
tječajima (film »Plitvička jezera« od 
dra Paspe u Amsterdamu, a zabavni 
film »Nažalost samo san« od O. Mile- 
tića u Berlinu). Taj klub je 5. travnja 
priredio u Jeronimskoj dvorani prvo 
javno prikazivanje amaterskih kino- 
filmova, koje je bilo vrlo lijepo po- 
sjećeno. Iza kratkog predavanja dra 
Paspe o amaterskoj kinematografiji 
prikazano je 8 amaterskih filmova od 
9.5 i 16 mm širine. Najbolji su filmovi 
dra Paspe iz obiteljskog života, iz 
zooloških vrtova i s Plitvičkih jezera. 
Dobri su i filmovi dra Valentekovića 
(s putovanja »Kraljicom Marijom« i 
t. d.), O. Miletića, F. Tiirka (»Uspon 
na Triglav) i Ebersolda. Po velikom 
zanimanju, koje se pokazalo za ovo 
fi’msko amatersko prikazivanje, prvo 
svoje vrste kod nas, vidi se, da je 
amaterska kinematografija i kod nas 
uhvatila već jako korijenje. Dr J. A. 

n A D / o 

Radio Moskva sa 500 kw. Ovog pro- 
ljeća započet će nova radio-stanica u 
Moskvi sa snagom od 500 KW. 
Ogromne cijevi, koje su potrebne za 
aparaturu, nisu se mogle sagraditi 
radi tehničkih zapreka, pa su inži- 
njer.i upotrijebili više manjih cijevi. 
Radi toga se očekuju prvi pokusi sa 
zanimanjem, jer mnogi stručnjaci i 
amateri sumnjaju, da se to može iz- 
vesti sa današnjim cijevima. Svakako 
će ova stanica biti jako oruđe za ko- 
munističku propagandu. Računaju, da 
će se i sa 'slabijim aparatima čuti u 
čitavoj Evropi i dobrom dijelu Azije. 
Radit će prema zadnjim informaci- 
jama na valu 900-1000 m. 


PORTRET SLAVNE POLJSKE LJEPOTICE 
Sofije grofice Potocke (1773.— 1823.) 
Pastel-slika od Kuharskoga 

Š A H 

Problem broj 15 

A. Carrias 


PRVENSTVO ZAGREBA 

Ove godine se prvi puta odigravalo pr- 
venstvo Zagreba. Prijavljeno je bilo 16 
igrača, ali se broj igrača, nedisciplinova- 
nim istupom petorice, smanjio na 11, tako 
da je izašlo, da ih je više od polovice na- 
građeno. Prvak je Milan Filipčić, naš po- 
znati šahista i svakako jedan od naših naj- 
boljih. Drugu nagradu dobio je ing. Did- 
zinski, treću ing. Weiss, četvrtu Borko- 
vić, petu Bran.ko Filipčić (brat pr- 
vaka) i šestu Avirović. 

Iznenadio nas je izvrsnom igrom Branko 
Filipčić (naš suradnik). Pobjedama nad 
Avirovićem i Rožićem, starim našim bor- 
cima i rutinerima, došao je na peto mjesto. 

Od nenagrađenih istakao se mladi Žuk, 
kojemu je to prvi turnir. Turnir je vodio 
g. Mikulić. Žeravica. 




345 



VELIKA DOMAĆIA TVORNICA „HINKA FRANCKA SINOVI D. D.« U ZAGREBU 


O čemu se vrlo malo snađe 

Napisao Ivan 1 > e č i d 


Među mnogim stvarima ima i takvih, koje zasijecaju 
u dnevni život, a o kojima većina ljudi ne zna više, 
osim njihova imena i u koju svrhu služe. Ima industrij- 
skih proizvoda, koji su nam poznati i koje već deceni- 
jima upotrebljavamo, pa će naročito naše domaćice za- 
nimati, ako što pobliže saznaju o nekim važnim fabri- 
katima industrije živežnih namirnica. 

Pregledavanjem veoma moderno uređene zagre- 
bačke tvornice HINKA FRANCKA SINOVI d. d. uputit 
ćemo se, počam od nabavki sirovina, pa do pakovanja 
i otpreme, u proizvodnju opće poznatih i omiljelih 
fabrikata: Pravog »Franckovog« dodatka kavi, zamje- 
nice kave »Enrila«, Kathreiner-Kneippove sladne kave 
i drugih specijalnih vrsta. Tvornica je kroz 40 godina 
svoga opstanka polučila zamjerne uspjehe, koji su naro- 
čito došli do izražaja u usavršenom procesu proizvodnje 
i u profinjenju pojedinih fabrikata. 

Za proizvodnju Pravog »Franckovog« dodatka kavi, 
koje je kakvoća već preko 100 godina priznata prvo- 
razrednom, glavna je sirovina: oplemenjena cikorija, 
jedna okopavina, koja u domaćoj poljoprivredi igra 
važnu ulogu. Mnoge tisuće marljivih seljačkih obitelji 
iz naše uže domovine -bave se unosnom kulturom cikori- 
jinog korijenja. Divlja cikorija (Cichorium Inty.bus), 
koja je veoma razgranjena, te je često nalazimo uz pu- 
teve i poljske međašnice, bila je već u starom i sred- 
njem vijeku poznata kao ljekovita biljka za sva mo- 
guća poremećeni a probave, zatim za jetra i bubrege. 
Na ovim dobrim osebinama, koje oplemenjena ciko- 
rija još u većoj mjeri sadržaje, temelje se i znanstveno 
dokazane prednosti Pravog »Francka« naime, da stvara 
apetit i da pospješuje probavu. Jedva možemo zamisliti 
one goleme moderne strojeve, kroz koje mora cikorija 
proći prije prerade u svrhu čišćenja, pranja, rezanja i 
sušenja. Daljni procesi, dok iz sirovina nastane Pravi 
»Franck«, a to je prženje, mlevenje itd., pa konačno i 
samo punjenje i zatvaranje kutija, obavljaju se također 
strojevima i to na način, da ljudska ruka uopće ne do- 
lazi u dodir sa robom. Svaka domaćica znade, da kava 
bez Pravog »Francka« nema izgleda i da nije ukusna, 
dočim da je sa Pravim »Franckom« lijepe prijatne 


zlatnosmeđe boje. Pravi »Franck« dolazi u trgovinu u 
dugoljastim kutijama sa tvorničkim žigom »Mlinac«, 
koje uostalom još iz djetinjstva dobro poznajemo, a 
nalazimo ih u svakoj kuhinji bez obzira, da li se kava 
priređuje od zrnate, žitne ili smokvene kave. 

Uz proizvodnju »Enrila« kao vanredne zamjenice 
kave, važan je i proizvodnja »Kathreiner-Kneippove 
sladne kave« Mnogi okorjeli lju-bitelj piva začudit će se, 
kad sazna, da se iz ječma priređuje još jedno piće kao 
neka reakcija alkohola. Za proizvodnju sladne kave 
upotrebljava se samo pomno izabran ječam visoke kli- 
javosti. Takav ječam mora ponajprije proći kroz ne- 
koliko specijalnih strojeva za čišćenje, a tek onda dolazi 
u odjelenje za slađenie. Ovako pomno očišćen ječam 
pere se po tom još tri dana. Tek nakon ovog temeljitog 
pranja, dolazi u posebne velike kotlove za klijanje, pri 
čemu se u njemu stvara slad. Ovaj proces slađenja od 
bitne je važnosti za fabrikaciju, jer se baš u tome razli- 
kuje »Kathreiner-Kneipp« od obično prženog ječma. 
Slađenje odgovara procesu klijanja posijanog ječma u 
polju. Pod uplivom toplog, ali vlažnog zraka počimaju 
u velikim bubnjevima klijati zrna. Klice, koje se pri tom 
razvijaju, pretvaraju neprobavljivi škrob, koji sadržaje 
zrno u slatku i lako probavljivu maltozu. Prženjem pak 
nastaje iz ove sladne jezgre t. zv. karamelizovani šećer, 
koji se odlikuje lakom probavljivošću i finim ukusom. 
Kathreiner-Kneipp proizvađa se strogo po propisima 
moderne higijene, pa se i pakovanje vrši strojevima u 
omotima od dvostrukog, jakog papira, koji zaštićuje 
sadržaj od svakog onečišćenja. Interesantno je, da se 
mlijeko upotrebom Kathreiner-Kneippove sladne kave 
mnogo lakše i brže probavlja. 

Naročito će biti za naše seljanke korisno da saznaju, 
da se zamjenica kave »Enrilo« u krajevima bogatim mli- 
jekom ne kuha u vodi, nego u mlijeku. Čisto mli- 
jeko naime ne mogu ni djeca ni odrasli stalno piti, a 
tome se dade vrlo lako i na jeftin način doskočiti, ako 
se mlijeku doda »Enrila«. Već prvi pokušaj uvjerit će 
svakoga, da je »Enrilo«, kuhan u mlijeku, veoma pri- 
jatan i ukusan, a šta je glavno, ne će sigurno dosaditi. 
Pri tom se znatno štedi na šećeru! 

ŽENSKI SVIJET 

IZ USKRSNEIKUHINJE 


ŠTO ĆEMO KUHATI OVAJ TJEDAN? 

Nedjelja (Uskrs). Objed: Pa- 
šteta od mesa. Juha s kašom od je- 
tara. Govedina u soku s rižom i roš- 
čićima od krumpirova tijesta. Pečena 
janjetina sa salatom. Uskrsna pinca, 
kolači oid oraha, pisanice od marci- 
pana, torta od naranča. — Večera: 
Hladna kuhana šunka s hrenom. Uskr- 
sni kolači. 

Ponedjeljak (uskrsni). Objed: 
Kokošja juha s rižom i jajetom. Ko- 
košje meso s prženim krumpirom i 
umakom od hrena. Uskrsni kolači. — 
Večera: Bečki odresci sa salatom. 

Utorak. Objed: Juha od krum- 
pira. Teleća jetra i varivo od kelja. 

— Večera: Valjušci s jajima. 

S r i j eda. Objed: Juha od zelen ja. 
Pita sa sirom. — Večera: Rižoto od 
suhoga mesa. 

Četvrtak. Objed: Juha od kosti. 
Svinjetina s pirjanjenim kupusom i 
okrugljicama od žemlje. — Večera: 
Žganci na mlijeku. 

Petak. Objed: Juha od cvjetače. 
Varivo od leće s prženim žemljama. 

— Večera: Omlet sa špinatom. 
Subota. Objed: Juha od rajčice. 

Kiseli paprikaš od svinjetine s krum- 
pirima. Rezanci sa sirom. — Večera: 
Kajgana sa šunkom. 

USKRSNI KOLAČI 
Uskrsna pinca.. Metni u zdjelu 60 
dkg prosijanog brašna. Posebno mi- 
ješaj 10 dkg vanilijeva šećera sa 10 
žumanjaka. U jednom lončiću razmuti 

| Uvijek novosti! | 

| Štofoui, svile ( 

| deleni, tkanine za | 
| ljetne haljine za | 
| pranje § 

| Pribori za krojačice | 

| Kratka roba | 

I Pomodna kuća i 

2 dkg germe u 1 dcl mlijeka i pusti 
da se digne. K onim promiješanim ja- 
jima daj tu germu, malo soli i 2 žlice 
ruma, pa onda naspi .u to onih 60 dkg 
brašna. To mijesi rukama dosta dugo, 
da tijesto bude glatko, i pomalo do- 
davaj 12 dkg rastopljenog maslaca, a 
ako tijesto nije dosta mekano, prolij 
još malo mlijeka. Tijesto zatim pusti 
da ukisne. Kad se digne, još ga je- 
damput premijesi, a onda ga u ubrusu 
metni u jednu zdjelu, koja ima oblik 
polukugle i pusti, da se dobro digne. 
Namaži tepsiju maslacem, pospi bra- 
šnom, iskreni tijesto na tepsiju i na- 
čini od sredine prema kraju nožem 
tri zareza. Rastući cijelo jaje i namaži. 
U sredinu utisni do polovice crvenu 
pisanicu. Zatim peci ne previše po- 
lagano, ali ne u prevrućoj pečenjari. 

Uskrsni kolači od oraha. Priredi 
lisnato tijesto (butterteig) razvaljaj i 
izreži pačetvorine 20 cm dugačke i 
nešto uže. Te izrezane komade napuni 
smjesom priređenom od oraha, ruma, 
rozina, malo meda, cimta i vrelog mli- 
jeka, te zamotaj po duljini da ostane 
dva prsta široko. Kolače složi u tep- 
siju, koju prije poškropi vodom, i peci 
naglo. Pečene pospi vanili šećerom. 

MuškaconL Načini tijesto od 28 dkg 
sitno tucanih neočišćenih badema, ma- 
lo cimta, klinčeca, korice od limuna, 
šaku mrvica i tri žumanjka. Ako je 
tijesto odviše suho, dodaj još malo 
žumanjka. Smjesu utisni u male oblike 
i iskreni jednu do druge u namazanu 
tepsiju i peci. Pečene pospi šećerom. 

Torta od naranča. Miješaj 14 dkg 
šećera dugo (po sata) sa 8 žumanjka i 
dodaj 6 dkg rižinog brašna i čvrsti 
snijeg od 4 bjelanjka. Peci u obliku 
za tortu. Krema: Metni u kotlić 6 žu- 
manjka, 12 dkg šećera naribanog na 
korice od narandže i 6 žlica mlijeka. 
Tuci na pari, dok postane gusto. Kad 
se krema ohladi, dodaj sok od jedne 
narandže. Miješaj 20 dkg dobroga ma- 
slaca sa žlicom šećera polagano, je- 
dnu žlicu po jednu umiješaj u kremu. 
Tortu prereži, premaži kremom, sa- 
stavi i prevuci ocaklinom od narandže. 

Pisanice od marcipana. Uzmi jedna- 
ku mjeru očišćenih sameljenih badema 
i sitnog šećera, malo naribane korice 
od narandže, toliko soka i od naran- 
dže i ruma da se može umijesiti čvrsta 
smjesa. Razdijeli u tri dijela. Jedan dio 
oboji sa razmekšanom čokoladom, 
drugi dio ružičasto sa bojom za ko- 
lače, a treći dio ostane kakav je. Iz 
te svake smjese načini kugljice u obli- 
ku jaja te ih umotaj u kristal šećer. 

Kolačići iz bijelog linskog tijesta. 
Umijesi tijesto iz 35 dkg brašna, 20 
dkg maslaca, 10 dkg očišćenih samlje- 
venih badema, jedan svježi žumanjak 
i dva kuhana pasirana žumanjka, malo 
naribane korice od limuna, 10 dkg še- 
ćera i malo ruma. Tijesto razvaljaj 
pol cm debelo i izrezuj okrugle kola- 
čiće. Polovicu kolačića namaži bjelanj- 
cem i pospi sameljenim bademima. 
Kad su pečeni, namaži marmeladom 
od kajsija i sastavi dva po dva. S. A. 


JE Cl VAM POZNATO? 

1. Što je odredio Nicejski crkveni 
sabor u pogledu svetkovanja Uskrsa? 

2. Zašto se na Uskrs blagoslivaju 
jaja, sir i meso? 

3. Spomen se svetoga Jurja, viteza, 
slavi 23. travnja. Slavi li se toga dana 
spomen nekoga drugog svetog Jurja? 

4. Tko je »otac hrvatskog umjetnog 
pjesništva«? 

5. Kamenita su vrata u Zagrebu po- 
najdraža hrvatska starina. Je li taj 
naziv po duhu hrvatskog jezika? 

6. Što je »crni dan od Ypern-a«? 

7. Što su agrumi? 

ODGOVORI IZ PROŠLOGA BROJA. 

1. Velika je sedmica dobila svoje 
ime, kako piše sveti Ivan Zlatousti, 
radi uzvišenih i veličanstvenih otaj- 
stva, što se slave kroz te dane. 

2. Domenikanac je blaženi Alvarez 
iz Kordove u Španjolskoj povrativši 
se iz Svete Zemlje dao prvi naslikati 
stajališta križnog puta. Tada je bilo 
osam stajališta križnog puta: 1. Isu- 
krstova smrtna muka u vrtu Getse- 
mani, 2. Židovi hvataju i vezuju Isu- 
krsta, 3. bičevanje, 4. trnovo krunje- 
nje, 5 »Evo čovjeka!«, 6. Isukrst nosi 
križ, 7. raspeće i 8. skidanje s križa. 

3. Pasijske su igre predstave o muci 
i smrti Isukrstovoj. Najčuvenije su 
ovakove igre u njemačkom selu Ober- 
ammergau-u u Bavarskoj. U Hrvat- 
skoj su ovakove predstave počeli prvi 
predstavljati 1913. seljaci u selu Vr- 
bovcu, poslije svjetskog rata nasta- 
vljene su u Koprivnici. 

4. Danas je blagovalište Zadnje ve- 
čere muslimanska džamija. Naravno 
je, da to nije od vazda bilo. Blagova- 
lište je poslije Velikoga četvrtka po- 
stalo sastajalište apostola. Misli se, da 
ga je 70. zastalno pošteđila rimska 
vojska. Godine 117. spominje se na 
tom mjestu crkvica. Tu je krajem IV. 
stoljeća bila sagrađena bazilika, koja 
je 614. postradala od Perzijanaca. 
Turci su obnovljenu baziliku porušili 
u XI. stoljeću. Križari su je opet po- 
digli poslije 1099. i predali augustin- 
cima. Kada je g. 1187. propalo križar- 
sko Jerusalimsko kraljevstvo, postra- 
dala je i bazilika, ali blagovalište osta- 
de čitavo. Godine 1342. dobili su fra- 
njevci u posjed ruševnu baziliku na 
mjestu blagovanja Zadnje večere po- 
moću napuljskoga kralja Roberta An- 
žuvinskoga, kojemu je proda za 32.000 
dukata egipatski kralj Naser Muha- 
med. Franjevce odatle izagna 1551. 
turski sultan Sulejman, jer musliman- 
ski svijet vjeruje, da je tu grob kralja 
Davida, kojega i oni štuju. 

5. U Rimu se nalazi najstarije sveti- 
šte križa i muke Isukrstove, drevna 
bazilika svetoga Križa. 

6. U župnoj se crkvi svetoga Ni- 
kole u Cavtatu nalazi najljepši Božji 
grob u hrvatskim krajevima. Izradio 
ga je hrvatski slikar Vlaho Bukovac 
i poklonio matici svoga rodnog mje- 
sta na uspomenu svojih roditelja. 

7. Hrvatski je pjesnik Divo (Ivan) 

Gundulić provađao Veliku sedmicu u 
postu i molitvi u nekadanjem franje- 
vačkom samostanu na otočiću Daksi 
kraj Dubrovnika. Tu je i zamislio dje- 
lo »Suze sina razmetnoga«, ures hr- 
vatske lijepe knjige. M. T. M. 

naš PROLJETNI IZBOR 



11041. Proljetni trenskot iz pam. 

gabardena potstavljen sa nepromočivim 
batistom i kockastom P otS Q|° m 4 3 5 .. 

K tome extra potstava za hladnije vri- 
jeme n;n 125 - za ukopčati. 




11042. Prollelnl TrenSkoi iz do- 
brog gabardena u veoma brižnoj izrad- 
bi potstavljen sa nepromoč. batistom ^ 
kockastom potstavom Din OOV- 
K tome extra potstava za hladnije vn- 
jeme. za ukopčati Din 125 — 


11045. Kišna kabanica ..Sinfll" 

iz gumiranog kepera u maslinastoj boji 

Din 185'* • 

Kišna kabanica iste fazone iz impre- 
gniranog nepromočivog celtštofa u sme- 
đoj ili maslinastoj boji Din 380’— 
Posebna kapuca Din 40’— 




11043. Trenškot ii cisS© vune- 
nog gabardena U modnim boja- 
ma, u finoj izradbi, potstavljen sa ne- 
promočivim batistom i kockastom pot- 
stavom Din 700*« 

Posebna potstava iz vunenog velura za 
ukopčavanje stoji Din 220’— 


11046 Kišna kabanica „Tren- 

ikoft” iz dobro gumiranog kepera- u 
maslinastoj ili smeđoj boji Din 240 — 
Kišna kabanica iste fazone iz impre- 
gniranog nepromočivog celtštofa u ze- 
lenkastoj ili smeđoj boji^pm 380 — 




11044. Trenlicofi iz najboijes aa- 

bardena (fina vuna!) u savršenoj iz- 
radbi, potstavljen sa nepromočivim ba- 
tistom i finom kockastom 

Posebna potstava iz devine diake, za 
ukopčavanje Din 330 — 



11048 . Kišna kabanica „Lord"’ 

najbolja vrst iz čisto vunene engleske 
ceit-tkanine u lijepoj zelenkastoj, boji 
sa kapucom, može služiti i za uniformu 

Din 720*- 


11047. Kišna „Fregoli” kabani- 
ca« nosi se na obje strane, s jedne 
strane zelenkasti keper. s druge do- 
bra smeđa guma Din 290 — 

„Fregoli” broj 11047 a) iste fazone u 
mnogo težoj kvaliteti, s jedne strane 
izgled proljetnog ogrtača, s druge sme- 
đa guma, izgleda kožnatog kaputa 

Din 420’- 






I* i s a n i c a 

IVapisao Vojrtiil Rabadati 


Nad pitomim nekim krajem dizalo 
se visoko (brdo, kojemu je na ćelavu 
tjemenu stršila prastara gradina, 

posivjela i napola srušena od vre- 

mena. Dolje u dolini cvalo je cvijeće, 
zelenila se polja, pjevali težaci i 

zveckali praporci stada, ali ovdje 

gore bilo je uvijek tiho, ko u grobu, 
a ni najmanji stručak trave nije ni- 
kad okitio crne tornjeve kule i mrke 
hridine, s kojih snijeg ni ljeti nije 
kopnio. Nikad ljudska noga nije stu- 
pila u ovaj sablasni kraj, a i tko da 
se na to odvaži, kad se nadaleko pri- 
čalo, da su to dvoii nemile kraljice 
Zime, od koje se samo zlu možeš na- 
dati. Ledena Kraljica znala je, da je 
ljudi mrze, pa je svim silama nasto- 
jala da im se osveti. Tako je i danas 
stajala pred vratima gradine umotana 
u svoj veliki bijeli krzneni ogrtač i 
sa zlo radim smiješkom na beskrvnim 
usnama gledala u snijegom zavitu 
dolinu. »Nikad još nije bila tako 
oštra kao ove godine . . . Još od po- 
četka zatrpala sam snijegom sve kro- 
vove i staze, zaledila sve potoke i če- 
sme, a sunce sam zastrla trostrukom 
koprenom oblačina, dok leden dah 
mojih vjetrova tjera neprestano živu 
sve niže i niže... Zemlja puca od 
studeni, ljudima se krv u žilama ledi, 
tisuće ih leži u bolesti, a starci i dje- 
ca redom umiru, jer nema hrane, ne- 
ma drva ni za lijek . . . Ovog će puta 
zapamtiti, tko isaim ja, makar...«, 
ali tu se Zima prekine i silno začu- 
đena prinese ruku nad oči, zagleda 
se oštro u nizinu: jest, tu dolje netko 
se verao neprohodnom planinom, pe- 
njući se k njoj! Netko se usudio da 
prodre u tajnu njezinog bijelog car- 
stva! Bijesna htjede da poleti kuli 
i pusti naj ledeniju Vijavicu nek drzni- 
ka obori u provaliju, ali uto je ne- 
poznati posj etnik skrajnim naporom 


uspio da se dovuče do vrha i shrvano 
pao pred noge kraljici. Zima vidje, 
da je to meka žena. 

»Što hoćeš, nesretnice?« zaurla gla- 
som, od koga su odjeknuli dolovi i 
vrleti. 

»Smiluj se, ledena gospo!« dahne 
bespomoćno žena. »Moj sin, slatki moj 
Dražen, koji mi je ubogoj udovi sve 
na svijetu, umire... Razboljela ga 
tvoja studen, pa se davi u kašlju iz- 
gara od vrućice... Ljudi vele, da 
bi ga samo to moglo spasiti, kad bi 
zima prestala... O daj, ako hoćeš 
žrtava, usmrti evo mene, ali onda po- 
zovi natrag vjetrove, pusti iz oblaka 
tračak sunca, da moj Dražen osjeti 
malo topline, da ozdravi . . .« 

Žena je jecala, da bi se i kamen ga- 
nuo, ali Zima bila je tvrđa od kamena 
i zakriještala pakosnim smijehom: 

»Nosi se, luda ženo... Što je mene 
briga za tvoje derište . . . Umirajte 
samo, to sam baš i htjela... Naj- 
prije sin, a onda ti, svi jedno za dru- 
gim ... Ali ne! Ti zbilja zaslužuješ na- 
gradu za svoju smjelost i majčinu lju- 
bav. Evo, uzmi ovu grudu snijega, 
nosi je kući, grij je, kako znaš, i kad 
se iz nje iskljuva pile, ja ću smjesta 
otići. Hoću, kraljevske mi riječi!« Jur- 
nula je zatim dvoru i pustila još ne- 
koliko goropadnih vjetrova, pa stala 
promatrati s kule, kako će oni ubogu 
ženu survati u dubinu . . . Nesretna 
majka ostala je začas kao okamenjena 
od očaja, a onda je, kao bez svijesti, 
počela da silazi niz brdo, pritiščući 
na grudi Ziminu grudu snijega... 
Vjetrovi su oko nje igrali divlji ples, 
da je strmoglave, ali ona se nadčo- 
vječjim naporom borila. Htjela je da 
stigne živa kući i vidi još jednom sin- 
ka, koga sve njezine žrtve nijesu mo- 
gle spasiti, i nije puštala iz ruku gru- 
de, kao da će joj ta zbilja pomoći... 


»Ha, ha, ha,« kreštala je na kuli 
Zima, »samo se nadaj, Judo... Tako, 
Vjetri moji, tako, u bezdan s njom . . .« 

No žena nije popuštala. Dubok sni- 
jeg oteščavao joj silno hod i kočio 
noge, ledeni vjetar oduzimao joj dah 
i smrzavao krv, ali ona je išla, posr- 
tala je, padala, opet ustajala i ko- 
načno se dovukla do svog sela i ku- 
ćice. No silan napor iscrpio ju do 
kraja i kad je prihvatila za kvaku, 
zatetura, sruši se na prag i ne ustade 
više... Tek tada ispustila je iz ruku 
Ziminu grudu, ali ledena kraljica, koja 
je s kule još uvijek pratila pogledom 
ženu, cikne ko zmija u procjepu: iz 
ruku žene sko trljalo se bijelo jaje, 
udarilo o kamen, ljuska se raspukla, a 
ko zlato žuto pilence našlo se drbćući 
na bijelom snijegu! Majčino srce bi’o 
je tako toplo, njezina ljubav tako 
jaka, da je mrtvom i ledenom sni- 
jegu udahnula život! Zima je htjela 
da svisne od bijesa, ali riječ ju je 
vezala, i ona smjesta pobježe, šibajući 
sama svoje vlastite vjetrove, derući 
sama ko mahnita crne zastore sa 
sunca . . . 

Par dana kasnije stiglo je Proljeće, 
čitav mjesec prije običaja... Išlo je 
poljem sipajući punim pregrštima cvi- 
jeće ,i mirise, vješajući o svaku strehu 
lastavičja gnijezda, kiteći svako drvo 
pupoljcima... Konačno je zanjihalo 
zvona, i njihovi se kliktavi zvukovi 
osuše svijetom javljajući Uskrsnuće sa 
bregova odjevenih sočnim mlađim ze- 
lenilom sve gore do plavog neba, po 
kojemu lutaju čupavi oblačići nalik 
jaganjcima na smaragdnim livadama. 
Tada je iz jedne male kućice izišao 
Dražen s majčicom. 

Sreća i neopisiva radost sjala je na 
njihovim licima, a u Draženovoj ru- 
čici šarenilo se nešto: ljuska onog 
čudotvornog jajeta, koju je majka sa- 
brala ,i povezala šarenim nitima, na 
uspomenu . . . 

Bila je to prva pisanica... 



Proljetni čaj 

za zdravlje 

po receptu starog kalendara plebanuša 
Tome Mikloušića čisti krv, želudčane so- 
kove, time se svako očuva od svake bo- 
lesti i navale krvi osobito kod oporog 
vremena u proljeću. — Cijena omotu Din 
16 — Pravi se i dobiva samo u godini 
1599. osnovanoj Kaptolskoj lje- 
karni V. Bartulić, Zagreb, 
Dolac kraj Tržnice 


Jesi li naručio novu dječju ilustro- 
vanu priču „DUG! MARTI tt“? 

Dva pitanja. Učitelj u školi veli đa- 
cima, da će im zadati po dva pitanja 
i tko će na prvo valjano odgovoriti, 
tome se drugo pitanje oprašta. 

— »Dakle, Lojzek, koliko dlaka ima- 
de konj?« 

— »7,235.894, gospodine učitelju!« 

— A kako ti to znaš?« 

-r- »Molim, gospodine učitelju, to 
je već drugo pitanje.« 

Kameleon. »Ja imam knjigovođu, 
koji je pobijelio u mojoj službi«. 

»To nije ništa. Ali ja imam jednu 
tipkačicu, koja je u mojoj službi već 
bila crnka, smeđa, plavka i opet 
crnka«. 

Čudnovato. Neki trgovac u jednom 
gradu pokrajine putuje u Zagreb, da 
si nabavi robe. 

»U srijedu u večer, ako Bog dade, 
bit ću opet kod kuće« — reče on 
svojoj supruzi. — U srijedu u večer 
uručen je njegovoj zabrinutoj su- 
pruzi ovaj brzojav: 

»Danas i sutra zakasnio na sve vla- 
kove, dolazim tekar prekosutra«. 

U lovu. Na nekom lovu zaleti se 
jedan zec gospodinu barunu upravo 
pred pušku. 



NI TRAGA NI GLASA1NEMA 

kurjim očima i debeloj koži, ako se iste 
natrlja kroz tri dana dnevno u jutro i na 
večer i to sa vrlo malo CLAVETYL 
C R E M E Proizvađa stara. god. 1590. 
osnovana KAPTOLSKA LJEKARNA, V. 
BARTULIC, ZAGREB, Dolac kraj 
-Tržnice. — Cijena kutijici Din 8*— 


— »Možeš da napraviš svoju opo- 
ruku,« — udobrovolji se barun, oda- 
pne i promaši. 

Barunov oružar, koji je slučajno 
kraj njega stajao, primijeti: 

»Gospodine barune! Čuo vas je i 
— gle — već trči k bilježniku.« 

Opreznost. »Jure, evo ti dva dinara. 
Za jedan kupi jabuka, a za drugi 
šećera«. 

»Hoću, majčice, ama reci mi, za 
koji ću dinar kupiti jabuka, a za koji 
šećera.« 

Čeka — što ne dočeka. »Da li se 

tvoja kći već udala?« 

»Nije. Ona će još čekati.« 

»Pa zašto se ne pobrineš? Ta ona je 
već dosta stara; a na što da još čeka?« 

»Na muža!« 

U odjelu trećeg razreda voze se dva 
bolja gospodina. Razgovaraju o ovo- 
me i onome. »Ja volim putovati u tre- 
ćem razredu nego u drugom,« kaže 
jedan, »čovjek sjedi udobnije, hla- 
dnije, sa manje prašine, zdravije, mo- 
že se bolje zabavljati, higijeničko je, 
nakratko: čovjek se vozi mnogo ugo- 
dnije.« 

»Da, to je točno,« klimne glavom 
drugi, »meni je također drugi razred 
preskup.« 

Uboga varoška djeca! Moderno vele- 
gradsko dijete nema odviše zgode vi- 
djeti divlje životinje. Jedan mališ uvi- 
jek je sebi predstavljao sve onako, 
kako je imao naslikano na razgledni- 
cama i u »duhovitim« slikovnicama, 
koje je dobivao na dar. Kad je došao 
na ladanje i išao s djedom prvi put u 
polje, iz brazde potrči naglo zec. 

»Šta je to, djedo?« upita u čudu. 

»Zec«, odgovara djed. 

»Oh, djedo, ne ćeš me prevariti! Kad 
je zec, gdje mu je frak i cilindar?« 

Pitanje. »Predstavite sebi, kakva me 
je stigla nesreća! Moj sin, moja snaha 
i njihova djeca ... svi su poginuli kod 
poplave!« 

»Oprostite, gospodine Alberto, da- 
kle .. . je li njihov stan prazan?« 

Pesimistička definicija. Mali Ivica: 
»Teto, šta je to osjećaj takta?« 

»Osjećaj takta je kad ljudima ne 
pokazujemo, što o njima mislimo. 



— Halo, draga Ivko! Stop! Čekaj, 
ja hoću prva, da tebi čestitam! Da- 
kle... šuti, molim te, i ne prekidaj 
me . . . dakle želim ti svaku sreću i 
Božje blagodati! Tebi i tvojima! — 
Uskrsni ćeš cjelov dobiti, netom se 
sastanemo. Mislim, da to ne će biti 
danas, jer je danas svak kod svoje 
kuće. No sutra ćeš zato već dobiti i 
dva cjelova, kad pođemo na dogo- 
voreni izlet. Šta misliš, hoće li biti 
lijepo vrijeme? Nadajmo se... Če- 
kaj, čekaj . . . najljepše ti zahvaljujem 
na pisanicama, koje si nam za dana- 
šnji dan poslala. Baš si duhovita i 
šaljiva — kao uvijek. Cvjetko ti ta- 
kođer zahvaljuje, a Jasnica je ciktala 
od veselja, kad je dobila tvog zeka 
s pisanicom na ramenu. Prekrasan je! 
E, šta ćemo ... ti si uvijek bila prava 
majstorica u ručnom radu ... Ne pre- 
tjerujem, nego ti si uvijek čedna i 
prečedna . . . Dobro! Dobro! Hvala ti 
Dobro . . . Veliš, da si neke svoje uskr- 
sne radnje poslala Uredništvu »Obi- 
telji«, da ih iznese pred svoje čitate- 
ljice. To je ideja! To će i mene vese- 
liti . . . Poslala si i čestitku? Jesam, je- 
sam, poslala sam je i ja... Što? Ha- 
haha . . . Poslala si svakom uredniku i 
po jednu pisanicu išaranu originalnim 
narodnim motivima? To je lijepo... 
Ja sam svojoj čestitki priložila onaj 
naš zajednički spisak s imenima no- 
vih pretplatnika »Obitelji«. Našem će 
se uspjehu sigurno razveseliti, jer je 
naša akcija ovoga puta neobično 
uspjela. Nadam se, da će ići i još bo- 
lje; samo treba ustrajno nastaviti... 
Dobro. Cvjetko je poslao Jasnicu, pa 
me ona vuče za haljinu... spremamo 
se u crkvu... Ti si već bila? E, šta 
ćemo, ne može svak biti tako vrije- 
dan .. . Hahaha!... Zbogom! Sretno 
tebi i tvojima! Do viđenja! 


DOBRIJANOV USKRS U KAVANI 



Došao je Uskrs, 
prekrasni su dani; 
a naš dobri čika 
sjedi u kavani . . . 


Na svoj način slavi 
on uskršnju slavu, 
pa je mjesto vina 
naručio — kavu. 


Lijeva crnu kavu 
gazdarica stara 
i s nekim se čovom 
slatko razgovara. 


Razgovor je sladak 
pa se milo smije, 
a crna se kava 
već i na pod lije . . . 

Vodoravno: 1. Pti- 
ca. 6. Država u Americi. 
7. Prevrat. 9. Ustrpljivi 
patnik. 11. Mjera. 13. 
Azijska rijeka (obr.). 14. 
Apostr. veznik. 16. Upi- 
tna -čestica. 17. Zamjeni- 
ca (lat.). 18. Kratica. 20. 
Znači pobjedu u jednoj 
igri. 21. Staroital. vestal- 
ka. 22. Zamjenica. 24. Dva 
bliza slova. 25. Veliki 
američki grad (skrać.). 
27. Zbor, skupština. 

Okomito: 1. Najve- 
ći vladar na svijetu. 2. 
Kat. list. 3. Mjesto u ju- 
goist. Franc. 4. Zamjenica 
(u narječju). 5. Prava na- 
ša domovina. 8. Vihor. 
10. Svaka kat. kuća tre- 
ba da prima. 15. Bibl. Lice. 
16. Engl. kralj. 17. Stari 
rimski grad. 19. Veliki 
tal. pjesnik. 23. Fizička 
jedinica. 25. Egipatski 
bog. 26. Sibirska rijeka. 

Svaki peti odgonetač 
dobit će jedan uskrsni 
dar od Uredništva »Obi- 
telji«. Odgonetke treba 
poslati najkasnije do 30. 
travnja 1933. 


NA MALO! NA VELIViO! 



JAJA, PILIĆI, ZE. 
ĆE VI, USKRSNE 

razglednice; 
boje ZA JAJA iz. 
LOŽBA SITNIH 
PREDMETA UMJET. 
OBRTA. 

KABANICE ZA SVE 
qODiSnj£ DOBE 1*2 TKA- 
fltME OeviftE BOJE, KAO 
ftlAJnOVlJE HAlJIflE, 
KOSTIMI I T O. KUPIT ĆE- 
TE MAjBOLJEJLKOttFIKCUI 



SAMO~?furiOUUČEVA 3 
RAZJEDAJTE HASE IZUHJE 


Trgovina glazbala 

J. STJEPUŠiN 

Zagreb, Frankopanska 16 

Preporača najbolje 
tambure i sva ostala 
glazbala Najbolje 
žice , pribor , note, 
škole za sva glaz- 
bala uz najpovolj- 
niju cijenu 


Emancipirajte se 

od inostranih proizvoda, u 
tome leži Vai patriotizam 

DINARA 6' — % 

SALVODONT 

pasta za zube bijeli zube, odstranjuje 
1 rastapa zubni kamen. — Proizvodi : 
Drogerija SALVATOR 
Zagreb, Ilica 61 — Vlasnik M. F. i. Segedl 
Kod narudžbe od 12 tuba uz izrezak 
ovog oglasa cijena tubi Dinara 5*— 


DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIĆ, ZAGREB, 

Ilica 5 Hica 5 



MAT1JA ŠNELER 

ZAGREB, FRANKOPANSKA ULICA 11 
TELEFON'79-88 

Specijalna radiona svih vrsti okvira — 
Veliki izbor najmodernij i! gotovih okvira 
Blondel, Barok i t. d., ovalnih, četvero- 
uglastih i okruglih. — Stalna izložba 
Madona u ukusnim ovalnim okvirima. 

Preuzimaju se svi staklarski poslovi. 
Izložba i prodaja raznih slika. 

USKRSNE HALJINE 



ŠEŠIR NEKA SE SLAŽE S FRIZUROM 


llustrovani tjednik m Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijep 
Rukopisi se ne vraćaju. m Obitelj m izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik 9 Obitelji* 
Zagreb, Trenkova 1. Adresa uredništva i uprave m ObitelJi* : Zagreb , Trg Kralja Tomislava 21. Telefon 54-17. Cek. rać. pošt. šted. br. 3Z.oJ0, 
m Obitelj* se tiska u Tiskari Narodnih Novina u Zagrebu . Za tiskaru odgovara V. Kirin, Zagreb, Dežeiićeva ul. 2. 

USKRSNE 

IGRAČKE 


Gore: USKRSNI CJELOV 


Desno: SUSJEDE SE DIVE 
NOVOM PROLJETNOM 
ŠEŠIRU, ŠTO GA JE 
l PATKA LILA DOBILA 
\ ZAUSKRS 


Lijevo: MALI ŽUTKO 
U NOVOM ODIJELU 


Gore: USKRSNA PISANICA 
MALOGA ŽUTKA 


Lijevo ŽUTKO, ŽELIM TI 
SRETAN USKRS!* 


Desno : USKRSNA SVIJEĆA 


Sve je ove igračke izradila iz jajastih 
oblika jedna revna čitateljica „Obitelji" 

